Forbes Павел Дуровни араб миллиардерлари рўйхатидан чиқарди - Zamin.uz\nForbes журнали «ВКонтакте» ижтимоий тармоғи ва Telegram мессенжерининг асосчиси Павел Дуровни Бирлашган Араб Амирликларининг миллиардерлар рўйхатидан чиқарди, деб ёзмоқда «РБК».\nАввалроқ Дуров 17,2 миллиард доллар бойлиги билан бу рўйхатда биринчи ўринни банд қилган. Эндиликда у Россиянинг энг бой одамлари рўйхатига киритилди ва БАА миллиардерлари сафида тўрт киши қолди.\nБиринчи ўринда Majid Al Futtaim Holding (кўнгилочар савдо марказлари) асосчиси Мажид ал-Футтайм (3,6 миллиард доллар), иккинчи ўринда Mashreqbank’нинг асосчиси ва собиқ директорлар кенгаши раиси Абдулла ал-Гурайр, учинчи ўринда ташкилотчи Ҳуссайн Сажвани (2,4 миллиард доллар) ва тўртинчи ўринни автомобиль бизнеси эгаси Абдулла ал-Футтайм (2,2 миллиард доллар) қайд этилди.\nДуров «Нафта Москва» асосчиси ва «Полюс» олтин қазиб олиш компаниясининг назорат пакетига эгалик қилувчи Сулаймон Керимов оиласини ортда қолдириб, россиялик миллиардерлар рўйхатида тўққизинчи ўринни эгаллади. Forbes’нинг россияликлар рейтингини ҳали ҳам «Северстал» раҳбари Алексей Мордашовнинг оиласи (29,1 миллиард доллар) бошқармоқда.\nДунёнинг энг бой одамлари рўйхатида Дуров 112-ўринни банд этган. Бир йилда унинг бойлиги 13,8 миллиард долларга кўтарилди.\n2014 йил Россиядан кетганидан сўнг Дуров кўп саёҳат қилди ва 2017 йилдан Дубайда доимий яшай бошлади. Компаниянинг штаб-квартираси Dubai Media City эркин иқтисодий зонасидаги осмонўпар бинолардан бирида жойлашган. Солиқ тўловлари йўқлиги учун жамоа шу ерни танлаган.\n«Даромадингизнинг ярми солиқ тўловларига кетиши мумкин, бу эса йилига 180 кун ҳукумат учун ишлаш дегани. Мен топган пулларимни жамият учун энг фойдали ишларга сарфлай оламан, деб ўйлайман», — деди Дуров.\nМарт ойида тадбиркор ва Тинкофф Банк асосчиси Олег Тинков яқин келажакда Дуровнинг россиялик миллиардерлар учлигига киришини таъкидлаган эди.\nШунингдек, февраль ойи охирида Da Vinci Capital сармоядорлари Павел Дуровга Telegram Open Network Inc (TON) ва Telegram Inc компанияларига қарши даъво очиш нияти ҳақида билдиришнома хати юборди. Forbes маълумотларига кўра, инвесторлар ТON блокчейн платформасининг муваффақиятсиз лойиҳаси учун 100 миллион доллар миқдорида товон пули талаб қилмоқда. “Замин” янгиликларини “Youtube”да кузатиб боринг\n10-05-2021, 20:00, Маданият\nМИБ: Эъзоз ва эҳтиром\n10-05-2021, 20:33, Жамият\nРоссиядаги қарздордан қарийб 28 млн. сўм алимент ундирилди\n10-05-2021, 20:55, Жамият\nЯнгиликлар » Дунё » Forbes Павел Дуровни араб миллиардерлари рўйхатидан чиқарди\n"Навбаҳор" ўз майдонидаги илк ғалабани "Сурхон" устидан қўлга киритди


Сенаторлар Обамадан 11 сентябрь терактига Саудиянинг алоқадорлиги ҳақидаги ҳисоботни эълон қилишни талаб этишмоқда\n10:53 / 14.04.2016\nАҚШ сенаторлари борган сари кўпроқ АҚШ президенти Барак Обама маъмуриятидан 2001 йил 11 сентябрдаги теракт бўйича махфий маълумотларни ошкор қилишни талаб этишмоқда. Бу маълумотлар 10 йилдан кўпроқ вақтга махфийлаштирилган. Бу ҳақда CBS телеканали хабар бермоқда.\nНью-Йорк сенатори Кирстен Гиллибрэнд айтишича, у Капитолий архивида 13 йилдан бери сақланаётган маълумотларнинг 28 саҳифасини ўқиган.\n"Мен Саудия Арабистони ҳукумати бу маълумотларга қандай муносабат билдиришини билмайман, бироқ бу маълумотни оддий маълумот, деб ҳисоблайман", деб айтди Гиллибрэнд.\nГиллибрэнднинг айтишича, 11 сентябрда ҳалок бўлганларнинг оилалари ҳам бу саҳифаларни ўқишга имкон олишлари керак. Бу иложи бўлса, Обама кейинги ҳафтада Яқин Шарққа уюштирадиган сафаридан олдин юз бериши керак.\nЖурналист Стив Крофт собиқ сенатор Боб Грэхем билан интервьюда махфий ҳужжатда унинг фикрича терактнинг баъзи ижрочиларига уй-жой топиш ва учувчилик мактабига киришда ёрдам берган одамлар ҳақида маълумот борлигидан воқиф бўлган.\nГрэхемдан кўмак айнан Саудия Арабистонидан олинганига қанчалик ишончи комиллиги сўралганда, "Анчагина ишончим комил", деб жавоб берган.\nСиёсатчининг айтишича, Саудия Арабистонидан кўрсатилган кўмак деганда, у мамлакат ҳукуматини ҳам, бой одамларини ҳам, хайрия ташкилотларини ҳам назарда тутмоқда.\nГрэхем ва бошқа кўпларнинг айтишича, АҚШнинг собиқ президенти Кичик Жорж Буш маъмурияти бу 28 саҳифа миллий хавфсизлик масаласи сабабли махфий ҳисобланиши кераклигини талаб қилган. Бироқ ҳозиргача бу позициянинг сабаби номаълумлигича қолмоқда.\nТаъкидланишича, Обама бошчилигидаги Оқ уй бу ҳужжатнинг ошкор килиниши ва у билан танишишни бир неча йилларга ортга суриб келган.\nБир неча сенаторлар, жумладан Кирстен Гиллибрэнд ва Рэнд Пол бу ҳужжатнинг 60 кун ичида ошкор қилинишини талаб қилувчи қонун лойиҳасини тақдим қилишган.\nУларнинг фикрича, бу ҳужжат АҚШнинг Яқин Шарқдаги энг муҳим ҳамкорининг обрўсига путур етказмаслик учун жамоатчиликдан сир сақланган. Бу орада Саудия Арабистонининг АҚШдаги элчихонаси бу ҳужжат ҳақида кўрсатув намойиш қилган CBS телеканалини танқид қилди ва уни Саудия Арабистони "Ал-Қоида"га бу терактларни амалга оширишда ёрдам берганини исботламайдиган "афсоналар тўпловчиси" деб атаган.


Сурхондарёдаги касалхонада электр йўқлиги сабаб беморларга қўлда нафас бериляпти (ВИДЕО)\n02 апрел 2020, Тошкент вақти: 10:09\nянвар 02, 2020\nИллюстратив сурат: Ангорда сунъий нафас олиш қурилмасига уланган беморларга шифокорлар ёки қариндошлари қурилмани қўли билан сиқиб, кислород беришга мажбур бўлмоқда.\nСурхондарёнинг Ангор туман марказий касалхонасида электр таъминотидаги узилишлар сабаб, сунъий нафас олиш қурилмаси ишламай қолмоқда, натижада шифокорлар ёки қариндошлари қурилмани қўли билан сиқиб, беморларга кислород беришга мажбур бўлмоқда.\nБеморлар қариндошларидан олинган бу маълумотни шифохона врачлари тасдиқлади.\nКасалхона реанимация бўлимида операция қилинган 46 ёшли бемор Давлат Гаппаровнинг укаси Эркин Гаппаров 2 январь куни Озодликка Ангор тумани касалхонасида электр йўқлиги сабаб беморлар ўлим хавфи остида қолаётганини айтди:\nКечаси билан тонггача электр сурункали ўчиши, движок ишламаслиги сабаб кислород ускунаси ишламай қолиб, акамнинг ўлишига бир бахя қолганди.\n- Акам мустақил нафас ололмаганлиги учун сунъий нафас олиш аппаратига улаб қўйилган эди. Кечаси билан тонггача электр сурункали ўчиши, движок ишламаслиги сабаб кислород ускунаси ишламай қолиб, акамнинг ўлишига бир бахя қолганди. Шифокорлар эрталабгача қўлда нафас бериб туришди. Соғлиқни сақлаш вазири Алишер Шодмонов иссиқина уйида мазза қилиб ётган бир вақтда, акам реанимацияда тиббиёт соҳасининг моддий-техник камчиликлари сабаб ўлим билан курашди.\nАнгор касалхонасида свет йўқ\nАнгор туман касалхонасида свет сурункали ўчиб туришини у ерда ётган бошқа бемор ҳам Озодликка тасдиқлади.\n- Свет йўқ, хoналар cовуқ. Бизку чидаймиз, лекин оғир беморларга қийин бўляпти. Майли, уйимизга свет бермасин, ҳеч бўлмаса касалхонага берса бўладику,?!- деди исми очиқланмаслигини истаган бемор.\nОзодлик бу ҳолатга изоҳ олиш мақсадида Ангор туман марказий шифохонаси билан боғланди.\nОвози эфирга берилмаслик шарти билан гапирган касалхона шифокорларидан бири улар бу вазиятдан чиқишнинг иложини қилишаётганини айтди:\n- Электрсизликдан биз ҳам қийналяпмиз. Движок бор, лекин унинг қуввати ҳамма жойга етмайди-да. Шунга қарамай беморларга қўлимиздан келганича ёрдам кўрсатяпмиз, ҳозиргача бахтсиз ҳолат бўлгани йўқ.\nЎзбекистонда касалхоналарга махсус тортилган электр тармоқлари бўлиши керак.\nЛекин тармоқда узилиш бўлаётгани ҳақидаги шикоятлар юзасидан Озодлик Ангор тумани касалхонаси раҳбариятидан ҳам туман Соғлиқни сақлаш бўлимидан ҳам изоҳ ололмади.\nЎзбекистонда қиш мавсумида электр ва газ йўқлиги айрим касалхоналарни танг аҳволда қолдиргани ҳақида Озодлик аввал ҳам хабар берган эди.\n2018 йилнинг декабрида Қорақалпоғистоннинг Тўрткўл туманида 59 яшар ўқитувчи электри ҳар куни узилиб турган касалхонада 14 кун комада ётиб вафот этгани ҳақда Озодлик хабар берган эди.\nЎзбекистонда кўп йиллардан бери кузатиладиган энергетик бўхрон бу йилги қиш мавсумида ҳам аҳоли норозилигига сабаб бўлмоқда.\nНоябрь ва декабрнинг бошларида мамлакатнинг бир қанча вилоятлари туманларида аҳоли газ ва свет йўқлигига норозилик билдириб автомагистрал йўлларини тўсиб қўйгани ҳақида Озодлик хабар берганди.\nСайловдан сўнг Андижонда яна чироқ ўча бошлади\nЭлектри мунтазам узилаётган касалхонада бемор учун ўлгандан кейин дори сўралди (ВИДЕО)\nМарғилон касалхонасида кислород таъминоти ҳам оғир хасталарнинг ўзига юклатилди\nОиласи коронавирус карантинида бўлган врач иситмалаган ўғлини туғруқхонада даволади\nЖаҳонгир Ортиқхўжаев бузишни буюрган тарихий бино маданий обида сифатида сақлаб қолинди\nКарантин пайтида ақлдан озмаслик учун куйлаш, югуриш ва рақсга тушиш


АПЛни тарк этадиган учинчи жамоа номи ҳам маълум бўлди\n18:08 / 14.05.2017\nАнглия чемпионатининг 37-турида «Ҳалл Сити» «Кристал Пэлас»га сафарда 0:4 ҳисобида ютқазди. Мезбонларнинг голларига Уилфрид Заҳа, Кристиан Бентеке, Патрик ван Анхольт ва Лука Миливоевич муаллифлик қилишди.\nУшбу йирик мағлубиятдан кейин «йўлбарслар» жамоаси ҳисобидаги очколар сони 34талигича қолди ва мавсумни 18-ўринда якунлайдиган бўлди. Марк Силва жамоаси «Сандерленд» ва «Мидлсбро» ортидан АПЛни тарк этадиган бўлди. «Кристал Пэлас» очколари сонини 41тага етказиб, турнир жадвалида 13-ўринга кўтарилди.\nКристал Пэлас – Ҳалл 4:0 (2:0, 2:0)\nГоллар: 1:0 – 3 Заа, 2:0 – 34 Бентеке, 3:0 – 85, пенальти Миливоевич, 4:0 – 90 ван Анхолт.\nКристал Пэлас – Хеннесси, Томкинс (Дилэйни, 86), Келли, Уорд, Миливоевич, Заа, Кабай (Макартур, 62), Таунсенд (ван Анхолт, 75), Панчон, Шлупп, Бентеке.\nҲалл – Якупович, Раноккия (Боуэн, 46), Доусон, Робертсон (Мэлоуни, 46), Магуайр (Дэвис, 50), Клукас, Ал-Муҳаммадий, Эвандро, Ндиайе, Гросицки, Ньяссе.\nОгоҳлантиришлар: Кабай (37), Робертсон (40), Панчон (41), Ндиайе (80), Доусон (84), Дэвис (87), ван Анхолт (90), Клукас (90).\nҲалл Сити Кристал Пэлас\nЛеонид Слуцкий ишдан бўшатилди\nВидео: Оддий футбол мухлиси ноёб натижага эришди\nАПЛ. Феллайнининг дубли "МЮ"га йирик ғалаба келтирди


Газета Норма маслахатчи / 2018 год / № 35 / Қонунчиликдаги янгиликлар\nБир суткагача муддатга чегарани кесиб ўтганлар алоҳида ҳисобга олинади\nВазирлар Маҳкамасининг 24.08.2018 йилдаги 682-сон қарори билан Ўзбекистон Республикасининг ташқи сектори статистикасини шакллантириш тартиби тўғрисидаги низомга (ВМнинг 3.04.2018 йилдаги 263-сон қарори билан тасдиқланган) тегишли қўшимчалар киритилди.\nСервер ускунаси модернизация қилингандан кейин ДХХ Чегара қўшинлари ва Вазирлар Маҳкамаси ҳузуридаги Давлат персоналлаштириш маркази 2021 йил 1 январдан бошлаб 24 соатгача кетувчи/келувчи хорижий фуқаролар ва ҳамюртларимиз сони ҳақидаги статистик маълумотларни тақдим этади.\n► сафардан мақсад: хизмат, ўқиш, иш, туристик, қариндошларникига бориш, даволаниш, доимий яшаш учун, тижорат, транзит, бошқалар;\n► фуқаролар ва хорижий фуқароларнинг жинси ва ёши тавсифи;\n► чегарани кесиб ўтиш усули (аэропорт, темир йўл, автотранспорт), шу жумладан қаердан кесиб ўтганлиги: Қозоғистон, Тожикистон, Туркманистон, Афғонистон ёки Қирғизистон билан чегара орқали.\nҲужжат Қонун ҳужжатлари маълумотлари миллий базасида (lex.uz) эълон қилинган ва 25.08.2018 йилдан кучга кирди.\nМолия вазирлиги ва ДСҚнинг қарори (АВ томонидан 20.08.2018 йилда 2439-6-сон билан рўйхатдан ўтказилган) билан солиқ ҳисоботининг шаклларига ўзгартириш ва қўшимчалар киритилди («СБХ»нинг келгуси сони ҳужжатлар пакетида чоп этилади).\nФойда солиғи бўйича (1-илова)\n► 2018 йил I чораги учун алоҳида;\n► қолган сумма.\n► юридик шахсдан олиниб, унинг устав капиталига йўналтирилган дивидендлар бўйича;\n► маҳаллийлаштириш лойиҳалари бўйича;\n► экспорт қилувчи корхоналар учун солиқ ставкасини пасайтириш бўйича.\nФойда солиғи ҳисоб-китобига 3-илова (илгари – 2-илова) «Чегирилмайдиган харажатлар»га ўзгартириш киритилди, сабаби илгари чегирилмайдиган деб ҳисобланган солиқ тўловчининг айрим харажатлари 2018 йил 1 январдан бошлаб чегириладиганлар сирасига киритилди.\n► ёрдамчи хўжаликлар томонидан ишлаб чиқариладиган ва солиқ тўловчининг умумий овқатланиш эҳтиёжлари учун бериладиган товарлар бўйича нархдаги фарқлар (зарарлар);\n► хўжалик бошқаруви органини сақлаш учун ажратмалар;\n► биргина ҳисобот даврида бир мартадан ортиқ ўтказиладиган йиллик молиявий ҳисобот аудитини ўтказиш харажатлари;\n► солиқ тўловчи фаолиятида талабгир бўлмаган касблар бўйича кадрларни тайёрлаш харажатлари;\n► пенсияга чиқаётган меҳнат фахрийларига бир йўла тўланадиган нафақалар;\n► ишлаб чиқариш жараёни билан боғлиқ бўлмаган саломатликни муҳофаза қилиш ва дам олишни ташкил этиш тадбирларига харажатлар;\n► шаҳарлар ва посёлкаларни ободонлаштириш ишларини бажаришга харажатлар;\n► тўлиқ эскирган, фойдаланишда бўлган асбоб-ускуна учун тўлов;\n► ишончли бошқарувчи хизматлари қийматига ҳақ тўлаш харажатлари.\nФойда солиғи ҳисоб-китобига янги 14-илова – «Юридик шахслардан олинадиган фойда солиғининг қўшимча суммасининг ҳисоб-китоб-маълумотномаси» қўшимча қилинди. Уни асосий фаолият тури автомобиль транспортида юк ташиш бўйича хизматлар кўрсатиш ҳисобланган юридик шахслар тўлдиради.\nЭслатиб ўтамиз, 2018 йилнинг 1 январидан бошлаб, солиқ солиш тизимидан қатъи назар, битта транспорт воситасига ҳисоблаганда ушбу корхоналар томонидан тўланаётган солиқлар ва мақсадли давлат жамғармаларига мажбурий ажратмаларнинг жами миқдори якка тартибдаги тадбиркорлар ушбу фаолият тури бўйича тўлаётган қатъий белгиланган солиқ миқдоридан кам бўлмаслиги керак (29.12.2017 йилдаги ПҚ–3454-сон қарорнинг 8-банди).\nЖШДС бўйича (2-илова)\nҲисобланган ва амалда тўланган даромадлар суммалари ҳамда жисмоний шахслардан олинадиган даромад солиғининг ушлаб қолинган суммалари тўғрисидаги маълумотларнинг 4.3-банди 010-сатрининг «Кўрсаткичлар» устунидаги «Ўзбекистон Республикаси Солиқ кодексининг 181-моддасида кўрсатилган» деган сўзлар чиқариб ташланди. Ушбу сатрда ЖШДСнинг энг кам ставкаси бўйича солиқ солинадиган даромадлар кўрсатилади. Бироқ, Солиқ кодексининг 181-моддасида назарда тутилган даромадлардан ташқари, қуйидаги даромадларга ҳам 7,5%лик энг кам ставка бўйича солиқ солинади:\nкасаначиларнинг (24.05.2017 йилдаги ПҚ–2996-сон қарорнинг 3-банди);\nАхборот технологияларини ишлаб чиқиш ва жорий қилишни қўллаб-қувватлаш бўйича «Mirzo Ulugbek Innovation Center» инновация маркази резидентлари билан тузилган меҳнат шартномалари бўйича жисмоний шахслар томонидан олинган меҳнатга ҳақ тўлаш тарзидаги (30.06.2017 йилдаги ПФ–5099-сон Фармоннинг 8-банди).\nТўланган даромадлар ва ушлаб қолинган жисмоний шахслардан олинадиган даромад солиғи суммалари тўғрисида маълумотномада (I бўлим 5-банди) дивидендлар тарзида олинган ва дивиденд тўлаган юридик шахснинг устав фондига (устав капиталига) йўналтирилган даромадлар акс эттириладиган сатрга «2018 йил 1 апрелигача» сўзлари қўшимча қилинди. Шунингдек мазкур аниқлаштириш билан иловага қўшимча ҳаволалар киритилди. Жисмоний шахсларнинг бундай даромадларини солиқ солишдан озод қилиш бўйича имтиёз 2018 йил 1 апрелгача амал қилганлиги муносабати билан ушбу қўшимча киритилди.\nЖисмоний шахснинг жами йиллик даромади тўғрисидаги декларацияда ҳам дивидендлар бўйича имтиёзлар бекор қилингани акс эттирилди (II бўлими 12-бандининг «д» кичик банди).\nЮридик шахсларнинг мол-мулкига солиқ бўйича (7-илова)\nЮридик шахсларнинг мол-мулк солиғи бўйича барча ҳисобот шакллари Солиқ кодексига киритилган ўзгартиришларга мувофиқлаштирилди. 2018 йил 1 январдан бошлаб қуйидагилар мол-мулк солиғи солиш объекти ҳисобланади:\n► кўчмас мулк, шу жумладан молиявий ижара (лизинг) шартномаси бўйича олинган кўчмас мулк;\n► норматив муддатда тугалланмаган қурилиш объектлари;\n► белгиланган муддатда ишга туширилмаган асбоб-ускуналар (Солиқ кодексининг 266-моддаси).\n► ер билан узвий боғлиқ узатиш қурилмалари;\n► кўп йиллик дов-дарахтлар.\n2018 йил 1 апрелдан экспорт қилувчи корхоналар учун, шунингдек маҳаллийлаштириш дастурларига киритилганлар учун мол-мулк солиғи бўйича имтиёзлар бекор қилинганлиги муносабати билан Мол-мулкка солинадиган солиқ ҳисоб-китобига қуйидаги иловалар фақат 2018 йил I чораги якунлари бўйича тўлдирилади:\n► маҳаллийлаштирилган маҳсулотларни ишлаб чиқариш учун фойдаланиладиган кўчмас мулкни акс эттирувчи 4-илованинг 0301-сатри;\n► 5-илова «Маҳаллийлаштирилаётган маҳсулот ишлаб чиқариш учун фойдаланиладиган мол-мулк ҳисоб-китоби»;\n► 6-илова «Экспорт улушига боғлиқ ҳолда мол-мулк солиғи ставкасига тузатиш киритиш».\n► Ўзбекистон Республикасида фаолиятини доимий муассаса орқали амалга ошираётган Ўзбекистон Республикасининг норезидентларида мавжуд асосий воситаларнинг ўртача йиллик қолдиқ қиймати тўғрисида маълумотнома;\n► Ўзбекистон Республикасида фаолиятни доимий муассаса орқали амалга оширмаётган Ўзбекистон Республикаси норезидентлари (юридик ва жисмоний шахслар)га мулк ҳуқуқи асосида тегишли бўлган кўчмас мулк тўғрисида маълумотнома.\nЮридик шахслардан олинадиган ер солиғи бўйича (8-илова)\nЕр солиғи тўловчи юридик шахс тўғрисида маълумот юридик шахсга тегишли бўлган умумий ер майдони бўйича гектарда кўрсатиладиган маълумотлар билан тўлдирилди.\nҚишлоқ хўжалиги аҳамиятига молик бўлмаган ерлар учун тўланадиган ер солиғи ҳисоб-китобига 1-илова қурилиши тугалланмаган объектлар билан банд бўлган ер майдонлари бўйича кўрсаткичлар акс эттириладиган 3 та устун билан тўлдирилди. Бундай объектлар бўйича ер солиғи 3 баравар ставкада тўланади (Солиқ кодексининг 283-моддаси 3-қисми).\nЭслатиб ўтамиз, 2018 йилнинг II чорагидан солиқ солишнинг соддалаштирилган тартибини қўллайдиган юридик шахслар ҳам ер солиғини тўлайдиган бўлдилар. Улар Қурилиш вазирлигининг қурилиш соҳасида назорат ҳудудий инспекциялари (Давлат архитектура ва қурилиш қўмитаси ҳузуридаги архитектура ва қурилиш назорати инспекцияси ўрнига ташкил этилган, 2.04.2018 йилдаги ПФ-5392-сон Фармоннинг 2-банди) томонидан аниқланган ер участкалари бўйича ер солиғини Солиқ кодексининг 283-моддаси 3-қисмида белгиланган тартибда тўлайдилар.\nҚҚС бўйича (3-илова)\nҚўшилган қиймат солиғи ҳисоб-китоби ва унга иловалардан аҳолига реализация қилинадиган табиий газ бўйича ҚҚСни умумий суммалардан ажратувчи кўрсаткичлар акс эттирилган сатрлар чиқариб ташланди. Бу билан ҳисобот Солиқ кодексига мувофиқлаштирилди – 2015 йил 1 январдан аҳолига реализация қилинадиган газ бўйича ҚҚСнинг ноль даражали ставкаси бекор қилинган (Солиқ кодексининг 217-моддаси; 4.12.2014 йилдаги ЎРҚ–379-сон Қонуннинг 4-моддаси 21-банди). Газ нархи давлат томонидан тартибга солинади ва ҚҚСни ўз ичига олади.\nҚҚС ҳисоб-китобига 6-илова «Ноль даражали ставка бўйича қўшилган қиймат солиғи солинадиган товарлар (ишлар, хизматлар) реализацияси ҳисоб-китоби»нинг 060-сатри Солиқ кодексининг 217-моддасига мувофиқ баён этилди. Аҳолига кўрсатиладиган ва ноль даражали ставка бўйича ҚҚС солинадиган коммунал хизматлар рўйхатига идоравий уй-жой фонди уйларида яшаётган аҳоли учун Мудофаа вазирлигининг бўлинмалари томонидан олинадиган хизматлар қўшимча қилинди.\nАкциз солиғи бўйича (4-илова)\nҚатъий ставкалар қўлланиладиган акциз солиғи ҳисоб-китоби 17-устун «Солиқ тўловчи ихтиёрида қолдириладиган акциз солиғи суммаси» билан тўлдирилди.\nУнда солиқ тўловчининг ихтиёрида қолдириш мумкин бўлган акциз солиғи суммалари акс эттирилади. Ушбу устунни акциз солиғи бўйича мақсадли имтиёзлар берилган корхоналар тўлдиради.\nМақсадли фойдаланиш деганда солиқ ҳисобланиши, бироқ бюджетга тўланмай, корхона ихтиёрида қолдирилиши ва имтиёзларни бериш чоғида белгиланган мақсадлар учунгина фойдаланилиши кераклиги тушунилади. Бундай корхоналар сирасига, масалан, «Ўзтрансгаз» АК (АВ томонидан 9.01.2012 йилда 2310-сон билан рўйхатдан ўтказилган Низомнинг 2-банди), «Ўзнефтмаҳсулот» АЖнинг нефтни қайта ишлаш заводлари (4.09.2017 йилдаги ПҚ–3253-сон қарорнинг 4-банди), заргарлик буюмларини ишлаб чиқарувчилар (10.08.2017 йилдаги ПҚ–3199-сон қарорнинг 9-банди) киради.\nБунда 16-устунда акс эттириладиган сумма мусбат қийматга эга бўлиши керак.\nСув ресурсларидан фойдаланганлик учун солиқ бўйича (6-илова)\nСув ресурсларидан фойдаланганлик учун солиқ ҳисоб-китобига илова «Солиқ солинадиган базадан камайтириладиган сув ҳажмлари» 0207-сатр билан тўлдирилди. Унда иссиқлик электр станциялари ва иссиқлик электр марказлари томонидан қайта қуйиладиган сув ҳажми акс эттирилади.\n2017 йил 1 октябрдан бундай сув ҳажми сув ресурсларидан фойдаланганлик учун солиқни ҳисоблаб чиқаришда солиқ солинадиган базани камайтиради (Солиқ кодексининг 261-моддаси 2-қисми 7-банди; 4.09.2017 йилдаги ПҚ–3253-сон қарорнинг 4-банди).\nЯИТ ва суғурта бадаллари бўйича (10-илова)\nЯгона ижтимоий тўлов ва фуқароларнинг бюджетдан ташқари Пенсия жамғармасига суғурта бадаллари ҳисоб-китоби 7 ва 8-устунлар билан тўлдирилди. Уларда умумбелгиланган (8%) ва имтиёзли ставкалар бўйича ҳисобланган фуқароларнинг суғурта бадаллари алоҳида-алоҳида акс эттирилади.\nЭслатиб ўтамиз, 1.01.2028 йилгача Ахборот технологияларини ишлаб чиқиш ва жорий қилишни қўллаб-қувватлаш бўйича «Mirzo Ulugbek Innovation Center» инновация маркази резидентлари билан тузилган меҳнат шартномалари бўйича жисмоний шахслар томонидан 2028 йил 1 январгача олинган меҳнатга ҳақ тўлаш тарзидаги даромадларга суғурта бадалларининг имтиёзли ставкаси (4,5%) қўлланилади (30.06.2017 йилдаги ПФ-5099-сон Фармоннинг 8-банди).\n4 ва 4а-иловалар бирлаштирилди. Унда ҳар бир жисмоний шахс кесимида ҳисобланган фуқароларнинг ойлик суғурта бадаллари суммалари тўғрисида маълумотлар акс эттирилади. Шу муносабат билан 4а-илова ўз кучини йўқотди.\nМақсадли жамғармаларга ажратмалар бўйича (10-илова)\nДМЖга мажбурий ажратмалар бўйича ҳисоботнинг барча шакллари янгиланди. Бу илгари ушбу ажратмалар турлари бўйича – бюджетдан ташқари Пенсия жамғармасига, Республика йўл жамғармасига ҳамда Таълим ва тиббиёт муассасаларини реконструкция қилиш, мукаммал таъмирлаш ва жиҳозлаш бўйича бюджетдан ташқари жамғармасига – ҳисоботда акс эттирилганлиги билан боғлиқ.\n2018 йил 1 январдан улар ягона тўлов – 3,2%лик ставка бўйича давлат мақсадли жамғармаларига мажбурий ажратмаларга бирлаштирилди (29.12.2017 йилдаги ПҚ–3454-сон қарорнинг 4-банди). Бунда айрим корхоналар уларни 1,5%лик имтиёзли ставка бўйича тўлайдилар (29.12.2017 йилдаги ПҚ–3454-сон қарорга 24-иловага изоҳ). Янги ҳисобот шаклларида ДМЖга мажбурий ажратмалар қўлланиладиган ставкалар кесимида акс эттирилади.\nҲужжат Қонун ҳужжатлари маълумотлари миллий базасида (lex.uz) эълон қилинган ва 20.08.2018 йилдан кучга кирди.


Органик модда – 20 %, Органик карбон – 10%, Калий – 6.\nБактериал касалликлар, мозаика, замбуруғ касалликлар ва мильдю каби касалликларга қарши Cubater ва Cufit бирга қўлласа самараси яхши бўлади. Бунда ўсимлик япроғига 10 литр сувга Cubater 20 мл + Cufit 7 мл+Eko Amino 20 мл қўшиб қўллаш тавсия этилади. Ушбу холат ҳар хафтада бир марта жами 3 марта қўлланилади. Қўллаш вақтида экин 4-5 кун сувсиз қолиши керак. Кечки салқинда қўллаш тавсия қилинади.\nЎсимликларда бактериал, замбуруғ ва мозаика касалликларга қарши курашади\nТаркибида органик модда, органик углерод, калий бўлиб қайсики хосил учун озуқа ҳам бўлади\nУшбу ўғитни қўлланган вақтда Иссиқхона ва Боғларда чанглаш даврида фойдаланиладиган ариларга зарари йўқ\nЭслатма: Ҳар қандай пестицид ва ўғитлар билан бирга қўлласа бўлади! Қўллашдан аввал синаб олиш керак!\nЭкин тури 10 литр сувда барг орқали\n1 гектарга сарф\nҚўллаш вақти ва усуллари\nСабзавот 20 мл 0,4-0,5 литр Бактериал касалликларни олдини олиш учун профилактик ишлов бериш тавсия қилинади. Бактериал касаллик тушган ҳолатда ҳар 10-15 кунда 1 мартадан жами 2-3 марта қўллаш керак.\nМевалар (гилос,олма,шафтоли) 20 мл 0,5-1,0 литр Бактериал касалликларни олдини олиш учун профилактик ишлов бериш тавсия қилинади. Бактериал касаллик тушган ҳолатда ҳар 10-15 кунда 1 мартадан жами 2-3 марта қўллаш керак.\nҚовун тарвуз 20 мл 0,3-0,5 литр Бактериал касалликларни олдини олиш учун профилактик ишлов бериш тавсия қилинади. Бактериал касаллик тушган ҳолатда ҳар 10-15 кунда 1 мартадан жами 2-3 марта қўллаш керак.\nУзум 20 мл 0,3-0,5 литр Бактериал касалликларни олдини олиш учун профилактик ишлов бериш тавсия қилинади. Бактериал касаллик тушган ҳолатда ҳар 10-15 кунда 1 мартадан жами 2-3 марта қўллаш керак.\nИссиқхона 20 мл 0,8-1,0 литр Бактериал касалликларни олдини олиш учун профилактик ишлов бериш тавсия қилинади. Бактериал касаллик тушган ҳолатда ҳар 10-15 кунда 1 мартадан жами 2-3 марта қўллаш керак.


11 апрел 2021, Тошкент вақти: 15:52\n1994 йили Тошкент шаҳар суди тарафидан уюшган жиноятчиликда айбланиб, 15 йилга озодликдан маҳрум қилинган 59 ёшли Шуҳратилла Носировнинг яқинларига кўра, уни яна "раскрутка" қилишмоқчи. 23 йилдан бери қамоқ жазосини ўтаëтган Шуҳратилла Носировни Жаслиқ қамоқхонасида бориб кўрган яқинлари маҳкумнинг қўшмча қамоқ муддати жорий йилда тугаши керак, лекин унинг умрбод қамоқда қолиши мумкинлигидан хавотирланишаётганини айтишмоқда.\nТошкентликлар орасида Шуҳрат "Домбрабадский" номи билан танилган ва 90- йилларда "ўғирланган машиналарни топиб берадиган" криминал авторитет- маҳкумнинг жазо муддати 2009 йил сентябр ойида тугаган бўлса-да, унга яна қамоқ муддати қўшиб берилган эди.\nМаҳкумнинг ўзини Шаҳноза, деб таништирган келини Озодлик билан суҳбатда ўз қайнотасининг умрбод тутқунга айланганидан хавотир билдирди:\n- Бир киши қўнғироқ қилиб, Шуҳрат ака Носировни, яъни адамизлани "раскруткага" тайëрламоқда¸ деб айтди. У киши адамизлани номидан қўнғироқ қилганини айтиб, ҳаракатингизни қилинглар деб тайинлади. 2009 йилги "раскуткада" муддат қўшилганидан кейин адамиз 2016 йилнинг 18 августида муддати тугаб озодликка чиқиши керак эди. Жазони олдин Навоийдаги Қизилтепа қамоқхонасида ўтади¸ кейин эса Жаслиққа ўтказилди¸- дейди Маҳкумнинг келини Шаҳноза.\nШаҳноза билан суҳбат\nМХХ назоратидаги маҳбус\nЯқинда қамоқдан озод бўлган собиқ маҳкумнинг шахси сир қолиши шарти билан Озодликка таъкидлашича¸ "Шуҳрат "Домбрабадский" Ўзбекистон президенти топшириғига кўра¸ МХХнинг қаттиқ назорати остида қамоқда сақланмоқда".\nШуҳрат "Домбрабадский" қанча керак бўлса, шунча раскрутка қилинади, дея таъкидлади суҳбатдош.\nУнинг айтишича¸ Шуҳрат "Домбрабадский" президент билан ҳажга борганидан кейин Жаслиқнинг умрбод тутқунига айланиши аниқ бўлган.\n"Ҳозиргилар билмаса ҳам керак¸ 90-йилларда уйига ўғри тушган ëки машинасини ўғирлатган одамлар милицияга эмас, Шуҳрат "Домбрабадский"га мурожаат қилар эди. Чилонзордаги “Новза” масжиди ичида разборка қилиб адолатни қарор топтирадиган киши эди. Қамоқда ҳам иззат ҳурмати баланд", дейди манба.\nОзодлик мухбири бундан икки йил олдинб аввал гаплашган манбалар Шуҳратилла Носиров ҳақида тафсилотларни гапиришган эди.\n15 йиллик ҳукм билан 23 йил ўтирган маҳбус\n1994 йили Тошкент шаҳар суди тарафидан уюшган жиноятчиликда айбланиб, 15 йилга озодликдан маҳрум қилинган Шуҳратилла Носиров ҳануз Жаслиқ қамоқхонасида сақланмоқда.\nҚўлимизда Тошкент шаҳар жиноят ишлари судининг 1994 йил 29 сентябрида ўқилган ҳукми бор. Бу ҳукм индаллосида ҳозирда 59 ёшга тўлаган Носиров талончилик, уюшган жиноятчиликда айбланган.\nШуҳратилла Носировни 15 йил озодликдан маҳрум этиш ҳақидаги 21 варақлик ҳужжатда маҳкумнинг қилмиш тафсилотлари акс этган.\nҲукмга кўра, Носирхон масжиди мутаваллиси Шуҳратилла Носировнинг уйидан 10 дона ўқ, 1 дона граната ва 2 граммдан кўпроқ наркотик модда чиққан. Шунингдек, суд тергови мобайнида Носиров тарафидан “Тошкентмармар” ширкатидан Носирхон масжиди қурилиши учун олинган мармарга оид ҳужжатларида ноаниқлик бўлган. Суд ҳукмида Носировнинг автомобилларни ўғирлаб, мукофот пули эвазига қайтариб бергани уюшган жиноятчилик сифатида малакаланган.\nШуҳрат Носиров онаси билан\n- Ҳукмнинг 10 та патрон¸ граната ва наша қисми ўта ишончсиз ва гувоҳлар кўрсатмаси билан исботланмаган. Бу "далил-исбот"нинг милиция томонидан ташлаб қўйилгани ҳукмдан билиниб турибди. Бошқа тарафдан қарасак, айни айбнома билан бир одамни 23 йилдан ортиқ тутқунликда ушлаб туриш ҳуқуқий жиҳатдан ҳам, оддий инсоф юзасидан ҳам нотўғри,- дейди ҳуқуқшунос.\nОзодлик мухбири Ўзбекистон Ички ишлар вазирлиги Жазони ижро этиш бош бошқармасига телефон қилиб, “Жаслиқ” қамоғидаги 59 ёшли Шуҳратилла Носировга яна қамоқ муддати қўшиб берилиши эҳтимоли борасида изоҳ сўради. Бошқарма мулозими бундай маълумот Носировнинг яқинларига берилишини айтди.


Эртага ёғаётган ёмғир қорга айланиши кутилмоқда » Ўзбекистон янгиликлари – Zamin.uz\nЭртага ёғаётган ёмғир қорга айланиши кутилмоқда\n04 январь 2019, 18:17\nРеспублика Гидрометеорология марказининг хабар беришича, 5 январь куни Тошкентда ҳаво ўзгариб туради, ёғингарчилик бўлиб (ёмғир қорга айланиши кутилади), кечаси ва эрталаб туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Кечаси 0-2, кундузи 4-6 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ғарбдан секундига 7-12 метр тезликда шамол эсади. Кечаси 5-10 даража совуқ, кундузи 3 даража совуқ, 2 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Ғарбдан секундига 7-12 метр тезликда шамол эсади. Кечаси 2 даража совуқ, 3 даража илиқ, кундузи 3-8 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, баъзи жойларда ёғингарчилик бўлиб (ёмғир қорга айланиши кутилади), туман тушиши мумкин. Ғарбдан секундига 7-12 метр тезликда шамол эсади. Кечаси 0-5, кундузи 3-8 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, баъзи жойларда ёғингарчилик бўлиб (ёмғир қорга айланиши кутилади), туман тушиши мумкин. Ғарбдан секундига 7-12 метр тезликда шамол эсади. Кечаси 0-5, кундузи 5-10 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, баъзи жойларда ёғингарчилик бўлиб, (ёмғир қорга айланиши кутилади) туман тушиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 3 даража совуқ, 2 даража илиқ, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, айрим жойларда қор ёғади. Қор кўчиши хавфи бор. Баъзи жойларда туман тушади. Ғарбдан секундига 7-12 метр тезликда шамол эсади. Кечаси 2-7 даража совуқ, кундузи 2 даража совуқ, 3 даража илиқ бўлади\nЯнгиликлар » Ўзбекистон » Эртага ёғаётган ёмғир қорга айланиши кутилмоқда\n22:36 20 декабрь куни ҳам Ўзбекистонда асосан қорли ҳаво кутилмоқда\n16:36 2 ноябрь куни Ўзбекистоннинг айрим ҳудудларида ёмғир қорга айланади\n17:19 Ўзбекистонда 15 март куни қандай об-ҳаво кузатилади?


ИНҲА УНИВЕРСИТЕТИГА ҲУЖЖАТ ТОПШИРИШ ТАРТИБИ ЎЗГАРМАЙДИ\n2017 йилда ҳам ўтган йилдагидек Тошкент шаҳридаги Инҳа университети (IUT)га ҳужжат топшириш учун IELTS ёки TOEFL iBT расмий сертификатини тақдим этиш лозим.\nМазкур ҳужжат топшириш билан боғлиқ масалалар, бу йилга қабул шартлари бўйича ҳар куни Тошкент шаҳридаги Инҳа университетига кўплаб қўнғироқлар, мурожаатлар бўлмоқда.\nИнҳа университетининг “Қабул ҳамда академик масалалар” бўлими раҳбари ўринбосари Беҳзод Жалиловнинг қайд этишича, абитуриентлар учун талаблар ҳудди ўтган йилдагидек қолдирилди. Ҳеч қандай ўзгаришлар йўқ. Ҳужжатларни қабул қилиш онлайн тарзда амалга оширилади. Тошкент шаҳридаги Инҳа университетига ҳужжат топшириш учун IELTS ёки TOEFL iBT расмий сертификатини тақдим этиш лозим бўлади.\n“IELTS ёки TOEFL iBT расмий сертификати бўлмаган абитуриентлар IUT абитуриенти сифатида рўйхатдан ўтиб, 2017 йилнинг 10 июлига қадар шундай ҳужжатни қўлга киритишлари керак. Қайд этамиз, Тошкент шаҳридаги Инҳа университетига ҳужжат топшириш учун, албатта, IELTS ёки TOEFL iBT расмий сертификатларидан бири тақдим этилиши лозим. Бундай сертификати бўлмаган абитуриентлар кириш имтиҳонларига қўйилмайди”, — қўшимча қилди Жалилов.\nАбитуриентларига қўшимча қулайликлар яратиш мақсадида Тошкент шаҳридаги Инҳа университети Британия Кенгаши билан ҳамкорликда IELTS имтиҳонларига ёпиқ сессияни ташкил этмоқда. Имтиҳон 2017 йилнинг 8 июнь куни бўлиб ўтади. Абитуриентлар 2017 йилнинг 12 майига қадар рўйхатдан ўтишлари лозим. Ҳужжат топширмоқчи бўлганлар қўшимча маълумот учун IUT маъмуриятига мурожаат қилишлари мумкин.\nБеҳзод Жалиловнинг қайд этишича, мазкур сессия IELTS сертификатини олиш учун абитуриентларга сўнгги имконият ҳисобланади, сабаби, Британия Кенгаши маълумотларига кўра, IELTS имтиҳонлари учун барча саналар жорий йилнинг август ойига қадар ёпилган.\nАльтернатив тарзда абитуриентлар TOEFL iBT® имтиҳонларини топширишлари мумкин. Абитуриентлар 2017 йилнинг 6 май ва 3 июнь кунлари Тошкент шаҳридаги Инҳа университети биносида бўлиб ўтадиган TOEFL iBT имтиҳонларига рўйхатдан ўтишлари мумкин.\nЭслатиб ўтамиз, Инҳага ҳужжатлар 2017 йилнинг 17 апрелидан то 10 июлига қадар университетнинг сайти (www.inha.uz) да онлайн тарзда қабул қилинади.


06 июл 2022, Тошкент вақти: 21:28\n“Намангандаги газ қуйиш шахобчасида “Нексия” портлади”\nНаманган вилоятининг шу номли туманидаги “Эзгу ният сари” жамиятига қарашли автомобилларга газ қуйиш шахобчасида 20 февраль куни портлаш рўй берди (“Диёнат”, 27 февраль).\nШахобчанинг 7-газ қуйиш колоннасидаги “Нексия” автомобили юқори босимга дош беролмай портлаб кетган. Оқибатда, машина тўлиқ яроқсиз ҳолатга келган.\nГазета қурбонлар бўлгани ҳақида хабар бермаган. Наманган вилояти ёнғин хавфсизлиги идораси расмийси Одилбек Шарипов автомобил эгаларини газ баллон ускуналарини фақат махсус лицензияга эга устахоналарда, баллоннинг сифатли эканига ишонч ҳосил қилгандан кейингина ўрнатишни маслаҳат беради.\n“Самарқандлик олтин ўғрилари милиция ходимини калтаклаб ўлдирди”\nСамарқанд вилояти Пахтачи туманидаги Навоий кон металлургия комбинатига қарашли олтин конини қўриқлаётган милиция ходими босқинчилар томонидан дўппослаб ўлдирилди (“Ҳуқуқ”, 27 февраль).\nБош прокуратура вакили Бобур Камоловга кўра, етти нафар йигит Қорақўтон конига давлат рақами олиб қўйилган “УАЗ” машинасида бостириб кирган ва кондаги таркибида қимматбаҳо металл бўлган 10 қоп тошни ўғирлаб ортга қайтган.\nЙўлда уларни милиция ходими Жўрамурод Қодиров тўхтатган. Олтин тош ўғрилари эса милиция ходимини дўппослаб ўлдирган ва воқеа жойидан қочиб кетган.\nҚайд этилишича, жиноятчилар қидирувдан кейин топилган. Жиноят ишлари бўйича Самарқанд вилояти суди исми ошкор этилмаган 6 нафар йигитга 19 йилу 6 ой озодликдан маҳрум этиш жазоси тайинлаган. Милиция ходимини кўрган заҳоти қочиб кетган йигитга эса 3 йилу 1 ойга озодликдан маҳрум қилинган.\n“Тошкентда яшаш ғорда яшашга тенглаштирилди”\nТошкент шаҳри Олмазор туманидаги бир қатор кўчаларда, хусусан, Аброр Ҳидоятов номли кўчада яшовчи юзлаб хонадонлар электр энергияси кучсизлигидан азият чекмоқда (“Новий век”, 27 февраль).\nЭлектр энергиясининг кучсизлиги туфайли электр жиҳозлари – музлаткич, кир ювиш машинаси, микротўлқинли печлар ишламаяпти.\n“Электр энергиясидан фойдаланганимиз учун мунтазам пул тўлаётган бўлсак-да, худди ғорда яшаётгандекмиз. Туманимизда электр энергияси соҳасидаги муаммоларни ҳал қилиш учун кимга мурожаат қилиш керак ўзи?” деб ёзади Юлдуз Раҳимова.\n“Дунёга машҳур ёзувчи Пауло Коэло ўзбек газетасига интервю берди”\nБразилиялик машҳур адиб, асарлари 160 мамлакатда 100 миллиондан ортиқ нусхада сотилган Пауло Коэло Ўзбекистонда чоп этиладиган “Китоб дунёси” газетасига интервю берди. Ушбу суҳбат газетанинг жорий йил 3-сонида чоп этилган.\n“Болалигимда ота-онам ёзувчи бўлишимни исташмаган. Улар Бразилияда ёзувчилик орқасидан қорин тўйғазиб бўлмаслигини қайта-қайта такрорлашар ва ҳақ эдилар. Ҳозир ҳам айтишим мумкинки, иқтисодий масалалар гирдобидаги одамдан яхши ижодкор чиқмайди” дейди машҳур адиб.\nКоэло Шарқ адабиётига ва маданиятига муносабатини шундай изоҳлаган: “Лотин Америкасида “бразилиялик Румий” деган лақабим борлигини менга кўп айтишган... Шарқ адабиётига келсак, очиғи чуқур таниш эмасман. Аммо шарқона фалсафадаги некбинлик менга бегона ҳам эмас. Румийни кўп ўқийман, ундан кўп нарса топаман”.\n“Сурхондарё ҳайвонот боғидаги Линда лақабли шер тўртта шербачча туғди”\nСурхондарё вилояти Термиз шаҳри ҳайвонот боғида парвариш этилаётган Линда лақабли шер биратўла тўртта шербаччани дунёга келтирди (“Даракчи”, 27 февраль).\nҲайвонот боғи раҳбари буни кўп йиллардан бери кузатилмаган ҳодиса деб атаган. Айни пайтда шербаччалар карантин ҳолатида сақланмоқда.\nМаълумотларга қараганда, ҳайвонот боғида ўтган йили ҳам иккита шербачча туғилган.\n“Икки-уч ёшдан кейин булар вояга етган бўлади. Бу вақтда уларда ўзига яраша йиртқичлик хусусиятлари вужудга келади... Цирк билан ҳайвонот боғи ўртасида жуда катта тафовут бор. Шу боис ҳам бироз вақт ўтганидан сўнг шер болалари махсус қафасда сақланади”, деди ҳайвонот боғи ходими Дилбар Йўлдошева.\n“Солиқчилар қуёш генератори ўрнатган фуқародан солиқ талаб қилди”\nСамарқанд вилояти Каттақўрғон туманида яшовчи фуқаро Х.Бозоров уйига экологик тоза энергия ишлаб чиқаридиган қуёш генератори ўрнатган. Ҳудуд солиқ идораси эса фуқародан бунинг учун солиқ тўлашни талаб қилган (“XXI аср”, 27 февраль).\nДавлат солиқ қўмитаси ахборот хизмати ходими Музаффар Назаров ушбу ҳолатни изоҳлаб, қуёш генераторидан фойдаланганлик учун ҳеч қандай солиқ ундирилмаслигини маълум қилган. Табиатни муҳофаза қилиш давлат қўмитаси вакили ҳам қуёш генератори зарарли газ ёки буғ чиқармаслиги, шунинг учун ҳам бунинг учун бирор тўлов кўзда тутилмаганини айтган.\n“Кран жўмрагида сув сизиши туфайли ойига 6 минг литр сув исроф бўлади”\nКран жўмрагидан диаметри 1 миллиметр ҳажмда сув сизиб чиқиши натижасида бир ойда 6 куб метр ёки 6 минг литр сув исроф бўлади (“Инсон ва қонун”, 25 февраль).\n“Сувсоз” корхонаси маълумотларига қараганда, унитазда жуда кам миқдорда сувнинг сизиши ҳам бир ойда 40 куб метр сувнинг исроф бўлишига олиб келади.\nХонадонда сув ҳисоблагич ўрганатилмаган бўлса, бир ойда киши бошига сув сарфи 9,9 куб метрни ташкил қилса, ҳисоблагич ўрнатилганида бу кўрсаткич 4,07 куб метрга камаяди. Душда 3 дақиқа чўмилиш пайти 36 литр сув сарфланса, ваннага сув тўлдириб чўмилганда 270 литргача кетади.\n“Сувсоз” корхонасига кўра, бир кишига бир ойга белгиланган сув меъёри 330 литрни ташкил этади.\n“Қўл ҳақининг урф бўлиши тамагирликнинг урчишига сабаб бўлмоқда”\nЖамиятнинг турли соҳаларида “қўл ҳақи”, яъни бирор ишни битириш эвазига пул бериш одати тамагирликнинг урчишига сабаб бўлмоқда (“Ҳуррият”, 26 февраль).\nГазетанинг ёзишича, шифокорга, ўқитувчига, назоратчига ва ҳоказо турли соҳа вакилларига қўл ҳақи бериш зарур деган нотўғри қараш ва одат шаклланиб улгурди.\n“Ҳар қандай урфнинг пайдо бўлишига биринчи навбатда ўша муҳитнинг ўзи сабабчи. Турли соҳаларда мавжуд бўлган “қўл ҳақи”дан кўз юмолмаймиз. Бунга ҳам аввало ўзимиз сабабчи – “унинг ҳам бола-чақаси бор” деган андишага бориб, ўзимизни оқлаб ҳам қўямиз. Кимгадир “қўл ҳақи” бериб, “хизмат”ини қилиб уни тамагирликка даъват этамиз. Ваҳоланки, ҳар қандай ижтимоий қусур биринчи навбатда жамиятнинг соғлиғига салбий таъсир кўрсатади”, деб ёзади нашр.


The mag (UZ) – Telegram\nThe mag (UZ)\nМода, услуб, одамлар, ютуқлар тарихи ва Тошкент шаҳридаги қизиқарли воқеалар тўғрисидаги журнал.\nНаш канал на русском языке: @themaguz\nЭркин Мусабоев: «COVID-19 — бу синтетик ёки тасодифан пайдо бўлган вирус эмас»\nЎзбекистон Республикаси Соғлиқни сақлаш вазирлиги Вирусология илмий-тадқиқот институти директори, Соғлиқни сақлаш вазирлигининг бош инфекционисти Эркин Мусабоев журналимизга берган интервьюсида янги коронавируснинг пайдо бўлиши, унинг хавфи ва яқин келажакда нималарни кутиш мумкинлиги ҳақида гапирди.\nЖамоат жойлари ва транспортда ўзимизни қандай тутишимиз керак\n15 августдан бошлаб жамоат транспорти, метро, парклар ва кафеларнинг ёзги айвонлари ишлашига рухсат этилади. Бироқ ушбу ўзгаришлар янги шартларни тақозо этади: сиз жамоат жойларида ўзингизни кераклича тутишингиз керак, акс ҳолда сизни у ерга қўйишмайди.\n• Вестибюлларда, станцияларда ва метро вагонларида бўлган вақтда йўловчилар шартли равишда:\n• Бурун, оғиз ва иякни тўлиқ қоплайдиган ниқоблар тақиши керак. Ниқобсиз метрога сизни киритишмайди;\n• Жтимоий масофани сақлаш. Қулайлик учун метрода стикерлар ва белгилар мавжуд;\n• Профилактика чораларига риоя қилиш: дезинфекция туннелидан ўтиш ва ҳароратни ўлчаш, қўлларингизни антисептик билан ювиш.\n• ниқоб тақиш — метрода бўлгани каби, автобусга ҳам сизни ниқобсиз қўйишмайди;\n• автобусга фақат олд эшик орқали кириш;\n• ижтимоий масофани сақлаш.\n• аттракционлар иши тақиқланади;\n• ташриф буюрувчилар бурун, оғиз ва иякни ёпиб турадиган ниқоб тақишлари керак;\n• ижтимоий масофани қатъий сақлаш;\n• қўлларингизни санитария воситалари билан тозалаш;\n• ҳароратни ўлчаш ва ўрнатилган жойда дезинфекция туннелидан ўтиш.\nКафе ва ресторанлар:\n• фақат очиқ ёзги айвонлар ишлашига рухсат берилади;\n• ташриф буюрувчилар дезинфекция туннелидан ва ҳарорат ўлчашдан ўтишлари керак;\n• қўлларни антисептик билан ювиш.\n21 views 14:47\nРоман Сайфулин: «Makro онлайн платформасини янги босқичга олиб чиқишни режалаштиряпмиз»\nЧакана савдо соҳаси пандемия ва қаттиқ карантин даврида ўз фаолиятини тўхтатиш тугул, маълум маънода бизнинг ҳаётимизда ўз иштирокини кенгайтира олди. Бироқ бу унинг пандемия ҳолатига осонгина мослашганини англатмайди. Makro супермаркетлар (@makrosupermarket) тармоғининг бошқарувчиси Роман Сайфулин бизга ушбу даврда савдо вакиллари дуч келадиган қийинчиликлар ва уларни қандай ҳал қилиш ҳақида гапириб берди.\n19 viewsedited 10:12\nКоронавирус бугунги кунда: 17 август ҳолатига пандемия ҳақида муҳим тафсилотлар\nМақоламизда 17 август ҳолатига кўра коронавирус пандемиясининг Ўзбекистон ва дунёда тарқалиши ҳақида муҳим ва энг қизиқарли янгиликларини ўқинг.\n19 views 17:13\nЗоҳид Ўлмасбоев: «LeBazar хизматидан республиканинг барча бурчакларида фаол фойдаланила бошланди»\nLeBazar компаниясининг ҳаммуассиси ва директори Зоҳид Ўлмасбоев омон қолиш учун ҳар кунги кураш, дўконларнинг бўш пештахталари ва карантиндан кейин онлайн-савдо майдони қандай бўлиши ҳақида сўзлаб берди.\n19 views 09:05\nХалқаро ва хусусий мактаблар бўйича шарҳ: фарзандингизни қаерда ўқитганингиз маъқул?\nThe Mag таҳририяти Тошкент шаҳридаги халқаро ва хусусий мактабларнинг сараланган рўйхатини эълон қилади ва 1-синфга борадиган фарзандингиз учун ўқув муассасасини танлашда эътиборга олиш керак бўлган энг муҳим маълумотларни сиз билан баҳам кўради.\n32 views 09:52\nМамлакатимизда карантин тадбирлари юмшатилмоқда. Бугундан бошлаб кўплаб ташкилотларнинг фаолияти қайта тикланди.\n• Samarqand Darvoza\n• Vega Centre\n• Eski Shahar\n*Кўпчилик СКМларда болалар майдончалари ва фудкортлар ишламаяпти.\n• Magic Galaxy\n• Be Flex\n• Status Fitness\n• Nika Sport\n• Aesthetic Island\n• Shaping Club\nБассейнлар и аквапарклар:\n• Тошкент аквапарки\n• Malibu Sun Club\n• Grace Garden\nУшбу барча муассасалар эпидемияга қарши меъёрларга мувофиқ ишлайди: ташриф буюрувчилар тиббий ниқобда бўлишлари, ҳароратларини ўлчатишлари ва қўлларини антисептик восита билан артишлари керак.\nПаскаль Пуйе: «Бу – дунё фэйшн-саноатига кучли таъсир кўрсатган ноёб ҳолат»\nПандемия оқибатлари ҳали узоқ вақт давомида бизнеснинг барча соҳаларига сезиларли таъсир кўрсатади. Eurasia Group бошқарувчиси Паскаль Пуйе инқироз компаниянинг фаолияти ва мижозларнинг харид қобилиятига қандай таъсир кўрсатгани ва юзага келган йўқотишларни қоплаш учун қандай чоралар кўрилиши ҳақида гапириб берди.\n18 viewsedited 11:37\nБу йил абитуриентлар олий таълим муассасаларига кириш имтиҳонларини 2 сентябрдан бошлаб 16 сентябрга қадар топширадилар. Тестлар 2 сменада очиқ ҳавода: парклар, ботаника боғи ва стадионларда ўтказилади. Аммо, об-ҳаво шароити ёмон бўлса — кучли шамол ёки ёмғир ёғса, имтиҳонлар кейинга қолдирилиши мумкин. Агар шундай ҳол содир бўлса, абитуриентларга имтиҳон санасини кейинга қолдириши тўғрисида SМS-хабарлар юборилади.\n22 августдан бошлаб абитуриентларга имтиҳон топшириш учун рухсатномалар тарқатиш бошланади. Уларни dtm.uz сайтидан юклаб олиб, чоп этиш мумкин. Рухсатномада имтиҳон ўтказиладиган манзил, сана ва вақт, шунингдек абитуриент ўтирадиган жой кўрсатилади. Рухсатномасиз абитуриент имтиҳонга киритилмайди.\nШуни таъкидлаш керакки, абитуриентлар имтиҳон бошланишидан камида ярим соат олдин, қайд этилган манзилда бўлишлари керак. Биринчи смена соат 6:30, иккинчиси 16:30 да бошланади.\n19 views 12:01\nПунит Тандон: «Кеча бу бўлмаган эди, лекин эртага рўй беради»\nHyatt Regency Tashkent бош директори Пунит Тандон ўз интервьюсида пандемия даврида олган сабоқлари ва меҳмонхона ишини ташкил қилишдаги туб ўзгаришлар ҳақида гапирди.\n22 views 09:19\nКоронавирус бугунги кунда: 24 август ҳолатига пандемия ҳақида муҳим тафсилотлар\nМақоламизда 24 август ҳолатига коронавирус пандемиясининг Ўзбекистон ва дунёда тарқалиши ҳақида муҳим ва энг қизиқарли янгиликларини ўқинг.\n22 views 17:38\nАбдурашид Иминов: «Биз ўйинда қолганлар қаторидамиз»\nGŌSHT GROUP бош директори Абдурашид Иминов овқатланиш соҳаси қандай қийинчиликларга дуч келгани ва уларни қандай енгиш кераклиги ҳақида гапириб берди.\n23 views 13:21\nСаидазим Фозилов COVID-19 дан кейинги мода саноати ҳақида\nМода COVID-19 пандемияси туфайли жиддий йўқотишларга учраган саноатлардан бирига айланди. Тошкентлик ижодкор, Podium Italia компаниясининг ижодий директори ва Тошкентдаги Сингапур институтининг Мода бўлими лектори Саидазим Фозилов йўқотишлар ва мода дунёси қандай қилиб тикланиши ҳақида гапирди.\n24 views 13:31\n28 августдан Riviera СКМда Eurasia Group’нинг қайси дўконлари очилади\nColin’s, USPA ва Yves Rocher — Riviera янги савдо кўнгилочар марказининг бир қисмига айланган брендлар. Улар қаерда жойлашгани ва ташриф буюрувчиларни нималар билан хурсанд қилишлари ҳақида сўзлаб берамиз.\n27 views 13:15\nНаталья Дудкова: «Қарорларни ҳар доим юракдан қабул қилиш керак»\nЁрқин, замонавий ва мақсадга интилувчан — SwissLab компаниясининг бош директори Наталья Сергеевна Дудковани худди шундай таърифлаш мумкин, у журналимизга берган интервьюсида уни олдинга интилишга нима мажбур қилиши, таслим бўлишига нима имкон бермаслиги ва севги бу дунёда нега жуда муҳимлиги тўғрисида сўзлаб берди.\n42 views 15:11\nКоронавирус бугунги кунда: 2 сентябрь ҳолатига кўра пандемияга оид муҳим тафсилотлар\nМақоламизда 2 сентябрь ҳолатига коронавирус пандемиясининг Ўзбекистон ва дунёда тарқалиши ҳақида муҳим ва қизиқарли янгиликларни ўқинг.\n36 views 19:02\nИспания ва АҚШ демографлари 19 мамлакатдан бўлган 13426 киши ўртасида сўровнома ўтказдилар. Сўралганларнинг 70% дан ортиғи СОVID-19 вакцинасини олишга розиликларини билдирган. Энг юқори фоиз Хитой аҳолиси орасида аниқланди – 712 кишидан 87% эмлашга рози. Энг паст кўрсаткич Россия аҳолиси орасида: сўралган 680 кишининг атиги 55% эмлашга рози.\nҚизиғи шундаки, рози бўлганларнинг аксарияти 60 ва ундан катта ёшдагилар. 18 ёшдан ошган ёшлар орасида эмлашдан бош тортиш эҳтимоли кўпроқ.\nТадқиқотчиларнинг таъкидлашича, ушбу натижалар уларни хавотирга солмоқда, чунки вакцинанинг дунё мамлакатлари ўртасида нотекис тақсимланиши пандемия ва унинг оқибатларини бартараф этиш жараёнини кечиктириши мумкин.\nМанба: MedRxiv илмий кутубхонаси\n43 views 14:11\nКоронавирус бугунги кунда: 7 сентябрь ҳолатига пандемия ҳақида муҳим тафсилотлар\nМақоламизда 7 сентябрь ҳолатига Ўзбекистонда ва дунёда коронавирус пандемиясининг тарқалиши ҳақидаги асосий ва энг муҳим янгиликларни ўқинг.\n54 views 17:54\nИлҳом Бобомуродов: «Биз кутиб ўтирмадик, балки ҳаракат қила бошладик»\nErkatoy дўконлар тармоғи операцион директори Илҳом Бобомуродов мамлакатнинг асосий ўйинчоқ дўкони ҳамон рақобатбардош бўла олаётганига нималар ёрдам бераётгани ҳақида гапириб берди.\n84 views 13:47\nКоронавирус бугунги кунда: 14 сентябрь ҳолатига пандемия ҳақида муҳим янгиликлар\nМақоламизда 14 сентябрь ҳолатига Ўзбекистонда ва дунёда коронавирус пандемиясининг тарқалиши ҳақидаги асосий ва энг муҳим янгиликларни ўқинг.\n79 views 17:35


Ўзбекистонда жорий чўмилиш мавсумида қанча фуқаро сувда чўкиб ҳалок бўлгани маълум қилинди\nЖами овоз: 3189 та.\nМамлакатимизда жорий мавсумда шу кунга қадар 60 нафарга яқин фуқаро сув ҳавзаларида чўкиб ҳалок бўлган. Ўрганиш натижаларига кўра, уларнинг аксарияти рухсат этилмаган жойларда чўмилган, айримлари эса ўз эҳтиётсизлиги натижасида сувга тушиб кетган. Бу ҳақда ФВВ ЎзАга маълум қилди.\nЁз мавсуми бошланганига ҳали ҳечқанча вақт бўлмади. Юқоридаги рақамлар эса ҳақиқатда аянчли, инсонни хавотирга солади. Ҳурматли юртдошлар, ота-оналар, фарзандларингизни назоратсиз қолдирманг, уларга тақиқланган сув ҳавзаларида чўмилиш асло мумкин эмаслигини тушунтиринг.\nКиритилди: 14:22 21.06.2022. Ўқилди: 1371 марта. Фикрлар сони: 0 та.


Жадвалдаги тенглик: А Серия 9-тур якунлари / CHAMPIONAT.asia\nЖадвалдаги тенглик: А Серия 9-тур якунлари\n22 - 24 октябрь кунлари Италия чемпионатининг навбатдаги тур учрашувлари бўлиб ўтди.\n"Интер" ва "Ювентус" муроса кўчасини танлади\nЕЧЛ ўйинларидан сўнг ҳар икки клуб Италия дербисига катта иштиёқ билан тайёргарлик кўришганди, аммо ўйин анча эҳтиёткор руҳда кечди. Шундай бўлсада, илк хавфли вазият 10-дақиқадаёқ юзага келди. Моратанинг зарба берди, Кьеллини такрорий уринишда тўпни дарвозага йўллашига Ханданович йўл қўймади. "Интер"нинг эса илк ташланишиёқ гол билан якунланди. Чалханолглу узоқ масофадан дарвоза тўсинини пойлади, қайтган тўп Жекога тушди ва босниялик футболчи мўлжалда адашмади. "Ювентус" ўтказиб юборилган голдан кейин тўпга кўпроқ эгалик қилишга уринди, бироқ бунинг ўзи рақиб дарвозаси олдида вазият яратиш учун камлик қилди. Фақатгина Куадрадонинг узоқ масофадан йўллаган зарбасини эслаш мумкин.\nИккинчи бўлим бошида "Интер" олдинга ўтди ва Перишичда имконият бўлди. Лекин ўйин асосан майдон марказида ўтарди. Учрашувни Пауло Дибаланинг захирадан ўйинга қўшилиши жонлантириб юборди. "Ювентус" аста-секин хавфли вазиятга яқин келарди. Натижада, Дюмфрис жарима майдонида беўхшов ҳаракат қилди ва Алекс Сандронинг оёғига зарба бериб юборди. Вазиятни такроран кўргач, ҳакам пенальти белгилашга қарор қилди. Пауло Дибала нуқтадан адашмади. Бир қарашда дуранг ҳар икки жамоа учун қониқарли натижада, лекин бир вақтнинг ўзида ҳар икки жамоа Италия Дербисида бундан кўпроғига эришишлари мумкин эди.\n"Милан" ғалаба қозонди\n"Россонери" "Болонья" билан ўйинни анча фаол бошлади, бир нечта хавфли ҳужумлардан кейин жамоа мақсадига эришди. Ибрагимович қанотдан олдинга интилаётган Леаога тўпни ташлаб берди, Рафаэль жарима майдончаси бурчагидан дарвоза тўққизлигини нишонга олди. Яна бир неча дақиқа ўтиб, Сумори қизил карточка ишлаб олди ва жамоасини янада қийин вазиятда қолдирди. "Милан" эса рақиб ҳимоясига босимни давом эттирди ва бунинг учун мукофотланди. Узоқ давом этган ҳужум давомида эгасиз қолган тўпга биринчи бўлиб Калабрия етиб келиб, кучли зарб билан уни тўрга жойлаб қўйди. Танаффусгача "Милан" орадаги фарқни янада ошириши мумкин эди, аммо бундай бўлмади.\nТанаффусдан қайтгач, "Болонья" дарҳол орадаги фарқни қисқартирди. Бурчакдан оширилган тўпни Златан ўз жамоаси дарвозасига буриб юборди. Қизиғи, "Болонья" бир неча дақиқа ичида мувозанатни тиклашга ҳам муваффақ бўлди. Сориано ўз вақтида тўпни Барроуга узатди ва у бирга-бир вазиятда киперни доғда қолдира билди. Маълум вақт ўтгач, "Болонья" мухлисларини ранжитиб Сориано энди антиқахрамонга айланди. У буткул кераксиз вазиятда Туренинг оёғига тепиб юборди ва энди мезбонлар 9 киши бўлиб қолишди. "Милан" эса бундай "совға"дан фойдаланмаслиги қийин эди. Бироқ меҳмонлар анча вақтгача рақиб дарвозасига йўл топа олишмади ва яна иккинчи темп билан уюштирилган ҳужум ёрдамга келди. Жарима майдончасидан қайтарилган тўпни Бенассер эгаллаб олди ва чўзиб ўтирмай, дарвозани аниқ нишонга олди. Унинг ўзи бир неча дақиқа ўтиб ҳужумни бошлаб берди ва тўпни Златанга етказди, швециялик футболчи айланма йўналиш билан гол уриб, якуний ҳисобни ўрнатди.\n"Аталанта" "Удинезе"ни юта олмади\n"Аталанта" чинакамига оғир даврни бошидан ўтказмоқда. МЮ билан тўқнашувда икки тўп фарқи билан олдинда бориб, якунда учралган мағлубият жамоа учун оғир "зарба" бўлди. Жароҳатлар эса борган сари Гасперинининг қўлларини боғлаб қўймоқда. "Удинезе" эса учрашувни ёрқин ҳаракатлар билан бошлади, Бетунинг узатмасини голга айлантиришга Молинага бироз омад етишмади. "Аталанта" ўйин тизгинини қўлига ола билди. Аввалига Иличич Сапатанинг пасидан кейин устунни пойлади, кейин эса Пашалич рақиб ҳимоясини ортда қолдира олган бўлсада, зарбаси қовушмади. "Удинезе" эса танаффусгача ҳужум ҳақида бошқа ўйламади.\nУмуман олганда иккинчи бўлимда ўйин картинаси ўзгармади. "Аталанта" ҳужум қилишда давом этарди ва охири гол уришга ҳам муваффақ бўлди. Пашалич тўпни Малиновскийга етказди, украиналик футболчи эса жарима майдони ташақарисидан ўзининг севимли услубида зараба бериб, исмини таблога ёздириб қўйди. Кўп ўтмай, Руслан дублга эришиши мумкин эди, бироқ бунга рақиб дарвозабони йўл қўймади. Қуролланмаган кўз билан ҳам кўриниб турардики, "Аталанта" футболчилари жисмонан толиқиб қолган ва бундай темпга ортиқ дош беролмаётганди. Бунинг натижасида Гасперини жамоаси ҳужумлари сони ҳам сифати ҳам тушиб борарди. Ўз имкониятини сабр билан кутган "Удинезе" режаси иш берди. Сўнгги дақиқада бурчакдан узатилган тўпни ҳаммадан баланд сакраган Бету дарвозага аниқ йўллади. "Аталанта" эса бу йилда илк бор қаторасига 5 ўйинда ўз дарвозасидан гол ўтказиб юбормоқда.\n"Верона" "Лацио"га имкон қолдирмади\n"Верона" илк сониялардан кескин ҳаракатлар билан бошлади. Илк вазият Баракда бўлди, аммо Рейна унинг зарбасини қайтара олди. "Лацио" вақт ўтгани сари ўйин картинасини тенглаштиршига эришди, лекин иш хавфли вазиятларгача етиб бормасди. Қўшимчасига, "бургутлар" ўзлари "мастифлар"нинг ҳужумини ўтказиб юборишди, Капрари битта узатма билан рақиб ҳимоясини "кесиб ташлади", керакли вақтда керакли жойда пайдо бўлган Симеоне имкониятдан унумли фойдаланди. "Лацио" ўзига келиб улгурмай, яна битта гол қўйиб юборди. Симеоне тўпни ўзига ўнглаб олиб, узоқ масофадан дарвоза тўрига аниқ йўллади. "Лацио"нинг эса танаффусгача ҳужумдаги ишлари юришмади.\nТанаффусдан қайтгач эса римликлар орадаги фарқни қисқартиришга эришди. Милинкович-Савич узатган тўпни Иммобиле ўткир бурчакда бўлишига қарамай, дарвозага йўллади. "Лацио" голдан руҳланиб босимни яна кучайтиради ва мақсадига етадигандек эди, аммо тўп яна Рейна дарвозасига бориб тушди. Капрари ассист ролида, Симеонедан навбатдаги гол. Кейинги хавфли ҳужумдаёқ "Лацио" гол уриши мумкин эди, бироқ Милинкович-Савич йўллаган тўп дарвоза тўсинига тегиб қайтди. "Верона" эса рақиб ҳужумларига туриб бера олди ва сўнгги дақиқаларда яна битта гол киритишга эришди. Фараонининг узатмасидан кейин Жованни Симеоне боши билан тўпни дарвозага йўллади ва ўйиндаги 4-голини расмийлаштирди. Бу футболчи учун фаолиятидаги илк покер.\nШунингдек, "Рома" ва "Наполи" ўйинида ҳисоб очилмади, "Сассуоло" "Венеция"дан кучлироқ, "Салернитана" "Эмполи"га ютқазиб қўйди.\n26 окт 12:51:49\nYana bir gap ufa kozini ochishi kerak futbolimiz obrosi tushib ketdi xech bolmasa super liga jamoalari zor stadionda oynashi kerak uyalib ketdim oxirgi intervyulardan keyin shu axvol ekan men axmoq jchni kutib yurgan ekanman\n26 окт 12:47:46\nNaxotki eldor tushkunlikka tushib qoldi bunga ozi aybdor baribir mour oz bolsada vaqt bergan foydalanmadi bizda 3-4ta oyinda bir gol ursa xam ishonadi a seriyada xar oyinda gol urishi kerak kuchli beshlik deydi buni imkon berdimi gol ur tamom yana beradi imkon shuni kutishi kerak


@fitratuz - Статистика канала Fitrat.uz. Telegram Analytics\n@fitratuz Нравится 2\n435 упоминаний публикаций\n13 Jul, 03:18\nNAMOZ - JANNAT KALITI\n11 Jul, 21:42\n11 Jul, 04:40\n10 Jul, 02:45\n9 Jul, 20:12\n9 Jul, 19:43\n9 Jul, 19:20\n9 Jul, 19:18\n9 Jul, 03:07\n🅸s🅻o🅼🅸🆈 sa🆅o🅻 🅹a🆅ob🅻a🆁 🆅🅸🅺🆃o🆁🅸🅽as🅸\n7 Jul, 22:06\n7 Jul, 20:18\n7 Jul, 19:16\n7 Jul, 02:55\n6 Jul, 02:53\n5 Jul, 07:07\n5 Jul, 03:09\n336 MTT "БЕГОЙИМ"\n2 Jul, 21:58\n2 Jul, 19:22\n2 Jul, 06:01\n2 Jul, 02:49\n1 Jul, 03:21\n1 Jul, 03:20\nКаналы, которые цитирует @fitratuz\n11 Jul, 08:28\nAr-Rohman.uz | Уйда қолинг!\n9 Jul, 19:42\n6 Jul, 13:02\n📨📨СУФИ ОЛЛОХЁР (р.а)📨📨\nFitrat.uz 13 Jul, 02:38\nFitrat.uz 12 Jul, 20:06\n2020/1441 Ҳ. ЙИЛ 13 ИЮЛ ДУШАНБА КУНИ УЧУН НАМОЗ ВАҚТЛАРИ ТАҚВИМИ (Тошкент шаҳри вақти билан)\n⏰ ТОНГ - 03:22\n⏰ ҚУЁШ - 05:01\n⏰ ПЕШИН - 12:33\n⏰ АСР - 17:41\n⏰ ШОМ - 19:56\n⏰ ХУФТОН -21:34\nFitrat.uz 12 Jul, 18:29\n«Улар кечани жойнамоз устида тик турган ҳолларида, сажда қилиб ўтказурлар» ояти мўминларга кечалари ўқиладиган намознинг зиёда бўлиши ҳақида алоҳида маълумот берди. Ҳамма энг ширин уйқуга кетганида, нафс хоҳишларидан қутулиб, Буюк Яратувчи билан яккамаякка қолиш, унинг ҳузурига бош қўйиш мўминларга ўзгача ҳузурҳаловат бахш этарди.\nНабиййи акрам (с.а.в.) кечаларни ибодат қилиб ўтказишни истаганларга бундай ўгит бердилар:\n— Шони буюк Раббимиз, кечанинг сўнгги учдан бир қисмида дунё самосига қадар пастлаб: «Менга дуо қилгувчилар йўқми, қабул қилсам? Мендан сўровчилар йўқми, сўраганини берсам? Мендан мағфират сўрагувчилар йўқми, гуноҳларидан ўтсам?» деб амр қилади. Бу воқелик ҳар кеча барқарордир.\nПайғамбаримиз ушбу сўзлари билан, кечанинг сўнгги қисмидан оқилона фойдаланинг, демоқчи бўлган эдилар.\nFitrat.uz 12 Jul, 16:06\nСАВОЛ: Ассалому алайкум! Саволим шундай, тишимни даволатиш учун стоматологга борганимда кўпинча шундай ҳолатлар бўлади, навбат кутиб ўтирганимизда, баъзилар келиб, э йўқ, бе йўқ тўғри доктор олдига навбатсиз кириб кетмоқчи бўлади, бировдан сўраш ҳам йўқ. Шундайлар бировнинг ҳаққига тажовуз қилган бўлмайдими?\nЖАВОБ: Ва алайкум ассалом! Ҳолати тез ёрдамга муҳтож бўлса, бошқа. Ундай бўлмаса, тажовуз қилган ҳисобланади ва ҳаром ишга қўл урган бўлади. Валлоҳу аълам!\nFitrat.uz 12 Jul, 14:40\n"РИЗҚ ҲАЛОЛДАН БЎЛМАСА ДУО ҚАБУЛ БЎЛМАЙДИ"\nТошкент вилояти бош имом-хатиби Хайруллоҳ домла маърузаси\nFitrat.uz 12 Jul, 10:04\nФитна балосидан сақланайлик!\nБир киши бир даврага келиб қўшилди-ю, лекин шу оннинг ўзидаёқ у ерни тарк этди. Сабаби бу давра фақат ҳасадчилардан таркиб топган эди. Сўнг навбатдаги даврага ташриф буюрди, аммо у жойдан ҳам тезда йироқлашди, негаки бу даврага ғийбат оралаган эди. Кейин эса у зот учинчи даврага борди. Унда ҳам узоқ вақт қолишнинг имкони бўлмади. Ва ниҳоят...\nБир киши бир даврага келиб қўшилди-ю, лекин шу оннинг ўзидаёқ у ерни тарк этди. Сабаби бу давра фақат ҳасадчилардан таркиб топган эди. Сўнг навбатдаги даврага ташриф буюрди, аммо у жойдан ҳам...\nFitrat.uz 12 Jul, 09:30\n🕌 Зангиота тумани "Андалус" жоме масжиди\n▶ Миядаги заҳар (Эрини ўлдирмоқчи бўлган аёл)\n📥 2 MБ\nFitrat.uz 12 Jul, 07:42\n«Бир киши Расулуллоҳ соллаллоҳу алайҳи васалламдан сўради: «Эй Аллоҳнинг Расули, албатта, биз денгиз (кемаси) га минамиз. Ўзимиз билан озгина сув оламиз. Агар у билан таҳорат қилсак, чанқаймиз. Денгизнинг сувидан таҳорат қилаверайликми?» деди. Расулуллоҳ соллаллоҳу алайҳи васаллам: «У суви пок, ўлимтиги ҳалол нарсадир», дедилар».\n📢 Дўстларингизга ҳам улашинг:\nFitrat.uz 12 Jul, 05:41\nКимки Аллоҳга юзма-юз бўлишдан умидвор бўлса, бас, Аллоҳнинг (белгилаган) фурсати, албатта, келувчидир. У Самеъ (эшитувчи) ва Алим (билимдон зот) дир.\nАнкабут сураси 5-оят\nFitrat.uz 12 Jul, 05:07\n⚡⚡ РАСМИЙ ХАБАР\nИЖТИМОИЙ ТАРМОҚДА “Саудия Арабистони Ҳажга рўйхатдан ўтказишни бошлади” ХАБАРИ ТАРҚАТИЛМОҚДА.\n🔹ЭЪТИБОР БЕРИНГ!!! САУДИЯ АРАБИСТОНИ ҲУКУМАТИ ҚАРОРИ БИЛАН БУ ЙИЛГИ ҲАЖ МАВСУМИ ФАҚАТ САУДИЯ АРАБИСТОНИ ФУҚАРОЛАРИ ВА САУДИЯ ИЧИДА ЯШАЁТГАН ЧЕТ ЭЛ ФУҚАРОРЛАРИ УЧУН ЧЕКЛАНГАН МИҚДОРДА ТАШКИЛ ЭТИЛМОҚДА.\n🔹ХОРИЖИЙ МАМЛАКАТЛАРДАН ЗИЁРАТЧИЛАР БУ ЙИЛ ҚАБУЛ ҚИЛИНМАЙДИ.\n❗❗❗САУДИЯ АРАБИСТОНИГА ХАЛҚАРО АВИАРЕЙСЛАР ТЎХТАТИЛГАН.\n🔹 ҲАЖ-2020 МАВСУМИГА ОНЛАЙН РЎЙХАТДАН ЎТИШ ФАҚАТ САУДИЯ АҲОЛИСИ ВА САУДИЯДА БЎЛИБ ТУРГАН ЧЕТ ЭЛ ФУҚАРОЛАРИ УЧУН ТАШКИЛ ЭТИЛМОҚДА.\n❗❗❗ ТУРЛИ ФИРИБГАРЛИК ҲОЛАТЛАРИДАН ОГОҲ БЎЛИНГ.\n❗ҲАЖ ВА УМРА МАСАЛАСИ БЎЙИЧА ТЕКШИРИЛГАН ВА ИШОНЧЛИ ХАБАРЛАРНИ ДИН ИШЛАРИ БЎЙИЧА ҚЎМИТА ВА ЎЗБЕКИСТОН МУСУЛМОНЛАРИ ИДОРАСИНИНГ РАСМИЙ ВЕБ-САЙТЛАРИДАН ОЛИШИНГИЗ МУМКИН.\n@DinQumita | @fitratuz\nFitrat.uz 12 Jul, 02:22\nМЕҲРни билганга ҚАЛБ,\nБАҲОсини билганга ҚИЙМАТ,\nКУРАШИШни билганга ЗАФАР,\nТИНГЛАШни билганга СЎЗ,\nҚАДРни билганга ЭЪТИБОР,\nЯШАШни билганга ҲАЁТ\nКунингиз файзли ва баракотли бўлсин!..\nFitrat.uz 11 Jul, 18:41\nЎша кеча кўпгина кишилар мижжа қоқмадилар, у ёкданбу ёққа ағанаб тонг оттирдилар.\nНиҳоят бошлари эгик ҳолда Расулуллоҳнинг (с.а.в.) ҳузурларига келдилар. «Ё Расулуллоҳ, дардимизга дармон бўладиган бир чора топинг, ахир, биз адойи тамом бўлдик», дедилар.\n— Биз жоҳилия даврида зино ҳам қилдик, одам ҳам ўлдирдик, Оллоҳдан бошқа бутларга қайта-қайта сиғиндик, — дея жавоб бердилар.\nНабиййи акрам (с.а.в.) жанобларининг изоҳ беришларига ҳожат қолмади.\nУшбу дамда ваҳий малаги Жаброили амин Сарвари Оламнинг ҳузурларига тушган эди. Мўминларга шафоатчилик қилувчи пайғамбаримиз (а.с.) янги келган ваҳийни ўқидилар:\n«Магар ким тавба қилса ва имон келтириб яхши амаллар қилса, бас, Оллоҳ ана ўшаларнинг ёмонлик (гуноҳ)ларини яхшилик (савоб)ларга айлантириб қўюр. Оллоҳ мағфиратли, меҳрибон зотдир. Ким тавба қилиб, яхши (амаллар) қилса, бас, албатта У Оллоҳнинг ризосига (мағфиратига) қайтган бўлур. Улар (яъни, Оллоҳнинг суюкли бандалари) ёлғон гувоҳлик бермаслар ва лағв (беҳуда сўз ё амал) олдидан ўтган вақтларида олижаноблик билан (яъни, ундан юз ўгирган ҳолларида) ўтурлар. Уларга Парвардигорларининг оятлари эслатилган вақтида, у (оятларга) гунг ва кўр ҳолларида ташланмайдилар (балки уларни билиб-англаб амал қилурлар). Улар: «Парвардигоро, Ўзинг бизларга жуфти ҳалолларимиздан ва зурриётларимиздан шод-хуррамлик ҳадя этгин ва бизларни тақводорларга пешво қилгин», дейдиган кишилардир. Ана ўшалар сабр-қаноат қилганлари сабабли жаннатдаги юксак даражалар билан мукофотланурлар ва жаннатда фаришталар томонидан салом ва омонлик билан қарши олинурлар. Улар ўша жойда мангу қолурлар. У энг гўзал қароргоҳ-манзилдир. (Эй Муҳаммад, мушрикларга) айтинг: «Агар дуо-илтижо қилмас экансизлар, Парвардигорим сизларга парво қилмас. Бас, сизлар (У зот юборган пайғамбарни) ёлғончи қилдингиз. Энди, албатта, (азоб-уқубат) сизларга лозим бўлур». (Фурқон, 70-77.)\nРасулуллоҳнинг (с.а.в.) кўзларида порлаган севинч учқунлари мана шундай ифода этилди. Бу оятлар мўминларнинг кўнглига тасқин, қалбларига ором берди. Кўзларга севинч тўла ёшлар балқиб чиқди. Оллоҳга ҳамду санолар ва шукроналар келтирувчи овозлар юксалди.\nАянчли хотираларга бой мозий эртага яхшилик бўлиб қайтиши, Жаноби Ҳақнинг раҳматига сиғинганлар мангу бахт-саодатга эришишлари шу йўсинда ваъда қилинган эди.\nFitrat.uz 11 Jul, 12:16\n"ТАҚВОДОРЛИК ФАҚАТ ИБОДАТДА ЭМАС"\nFitrat.uz 11 Jul, 09:06\nНамоздан ташқарида сажда оятини ўқиса, дарҳол сажда қилиш шарт эмас, балки қачон сажда қилса ҳам қазо эмас, адо ҳисобланаверади. Аммо намоз ичида сажда оятини ўқиса, дарҳол сажда қилиши керак бўлади. Сажда қилмай қироатни чўзиб юбориб, сўнгра сажда қилса, қазосини бажарган бўлади. Айрим фуқаҳолар наздида уч оят ёки ундан ортиғи қироатни чўзганидир.\n«Оламгирия», «Ғиёсия», «Татархония», «ал-Баҳр ар-роиқ»\n«Минг бир фатво». 1-қисм\nFitrat.uz 11 Jul, 08:28\nРепост из: Muslim.uz | UYDA QOLING!\nҚирғизистонда дин соҳада кўп йиллар хизмат қилган, Ҳанафий мазҳаби уламоларидан бири Чубак ҳожи Жалиловнинг вафоти муносабати билан ўз номимдан ва Ўзбекистон мусулмонлари номидан Қирғизистон мўмин-мусулмонларига ва раҳматли дин олимининг яқинларига чуқур таъзия билдирамиз. Ўзбекистон мусулмонлари идораси жамоаси ушбу мусибатга чин қалбдан шерик эканини изҳор этади...\nFitrat.uz 11 Jul, 07:25\n«Пайғамбар соллаллоҳу алайҳи васаллам: «Ким таҳорат олсаю таҳоратини чиройлик қилса, унинг хатолари жасадидан, ҳаттоки, тирноқлари остидан ҳам чиқиб кетади», дедилар».\nFitrat.uz 11 Jul, 05:06\nЯхшилик билан ёмонлик баробар бўлмас. Сиз (ёмонликни) гўзалроқ (муомала) билан даф этинг! (Шунда) бирдан сиз билан ўрталарингизда адоват бўлган кимса қайноқ (қалин) дўстдек бўлиб қолур.\nФуссилат сураси 34-оят\nFitrat.uz 11 Jul, 02:30\nАЛЛОҲ бандаларига янги кунни қаршилатдими, сўзсиз, ризқини ҳам тақсим этгандир...\nЁ РОББИМ! Бизларни неъматларингга шукр қиладиган, меҳр-муҳаббат улашадиган, эзгуликни ният қилиб, яхшиликлар қилишдан қалблари қувонадиган бандаларингдан қилгин!!!\nАССАЛОМУ АЛАЙКУМ, ЯХШИЛАР!!!\nЯнги тонг муборак бўлсин! Кунингиз файзу баракотга тўлсин!!!\nFitrat.uz 10 Jul, 23:07\n2020/1441 Ҳ. ЙИЛ 11 ИЮЛ ШАНБА КУНИ УЧУН НАМОЗ ВАҚТЛАРИ ТАҚВИМИ (Тошкент шаҳри вақти билан)\n⏰ ТОНГ - 03:20\n⏰ ҚУЁШ - 05:00\n⏰ ШОМ - 19:57\n⏰ ХУФТОН -21:36\nFitrat.uz 10 Jul, 18:22\nИбн Масъуд (р.а.) бир хотирасини бундай нақл этади: «Бир куни Набиййи акрам жанобларидан, Оллоҳ таолонинг наздида энг ёмон гуноҳ нима, деб сўрадим.\n— Оллоҳ таолога бирон нарсани тенг ва шерик қилишдир. Ҳолбуки, сени яратган ҳам Удир, — деб жавоб қилдилар.\n— Сўнгра энг ёмоничи? — дедим.\n— Овқатингга шерик бўлишидан қўрқиб фарзандингни ўлдиришинг.\n— Учинчисичи, ё Расулуллоҳ?\n— Қўшнингнинг хотини билан зино қилишингдир, —деб буюрдилар.\nЁмонлик ва фисқ-фасод йўлининг саркардаларига тобе бўлиб, Расулуллоҳга (с.а.в.) қарши чиққан, унинг йўлига киришдан ўжарлик билан бўйин товлаганларнинг аҳволи бундай баён этилди:\n«У кунда бу золим қўлларни (бармоқларни) тишлаб, афсус надомат қилиб дер: «Э, қанийди мен ҳам пайғамбар билан бир йўлни тутганимда! Ўлим бўлсин менга, қанийди мен фалончини дўст тутмаганимда эди! Аниқки, менга эслатма — Қуръон келганидан сўнг ўша (фалончи) мени йўлдан оздирди». У кунда шайтон (ҳаёти дунёда ўзига эргашган барча) инсонни ёрдамсиз қўйгувчидир». (Фурқон, 27-29.)\nШу орада Расулуллоҳнинг (с.а.в.) қуйидаги хадислари ҳам хотираларга муҳрланди: «Яхши дўст билан ёмон дўстни мушк сотувчи билан ўт пуфловчига қиёслаш мумкин. Мушк сотувчидан ё сен сотиб оласан, ё у сенга совға қилади. Еки унинг ёнида турсанг ҳам, хушбўй хиддан лаззатланасан. Ёмон дўст эса, ўт пуфловчига ўхшайди. Ё ўт пуфлаб учқун сачратиб, либосингни ёндириб юборади, ёки сассиқ ҳиддан безовта бўласан».\nМўминлар риоя қилишлари керак бўлган одобахлоқ қоидалари, қурайшларга ва хусусан ўзларига ёмон муносабатда бўлган қишиларга нисбатан қандай муомала қилиш кераклиги Фурқон сурасида баён этилди. Шунингдек, фозил мўминларнинг сифатлари ҳам кўрсатилди:\n«Раҳмоннинг суюкли бандалари Ерда тавозуъ билан юрадиган, жоҳил кимсалар бемаъни хитоб қилган вақтида ҳам «Омон бўлинглар» деб жавоб қиладиган кишилардир. Улар кечаларни Парвардигорга сажда қилиб ва тик туриб бедор ўтказадиган кишилардир. Улар: «Парвардигоро, Ўзинг бизлардан жаҳаннам азобини даф қилгин. Дарҳақиқат, унинг азоби кетмасмангу азобдир. Дарҳақиқат, у энг ёмон қароргоҳ ва энг ёмон жойдир», дейдиган кишилардир. Улар инфоқ-эҳсон қилган вақтларида исроф ҳам, хасислик ҳам, бахиллик ҳам қилмаслар. (Балки, эҳсонлари) ана ўша (хасислик билан исроф) ўртасида мўътадил бўлур. Улар Оллоҳ билан бирга бошқа бир илоҳга илтижо қилмаслар ва Оллоҳ (ўлдиришни ҳаром қилган) бирон жонни ноҳақ ўлдирмаслар ва зино қилмаслар. Ким мана шу (гуноҳлардан биронтасини) қилса, уқубатга дучор бўлур. Қиёмат кунида унинг учун азоб бир неча баробар қилинур ва у жойда хорланган ҳолда мангу қолур». (Фурқон, 63-69.)\nБу оятлар кўпгина мўминларни хаёлга толдириб қўйди. Кўзлар намланди, хотираларда ўтмишда бўлиб ўтган аламли, ор қилувчи воқеалар жонланди.\nЭгилган бошлар, бир зумда кулимсирашни унутган кўзлар ва беихтиёр олинган чуқур нафаслару хўрсинишлар уларга дунёни тор қилиб қўйди. Чунки тарих қаърига яширинган ва бундан кейин ҳеч қачон такрорланмайдиган бу хотиралар бир дақиқа ичида кўз олдиларида намоён бўлган, «Ўтмишингда мен ҳам борман», деяётгандай, виждон азобини кучайтирган эди. Буларнинг ҳаммасини жазо ва мукофотни бергувчи ёлғиз Оллоҳ билади.


12та жамоалик Суперлига. Бу сизга маъқулми? / CHAMPIONAT.asia\n12:24Муносабат. Расмий ўйинлар бекор бўлганидан кейин ФИФА кунларини сақлаб қолгандан не фойда 0 12:08Дунёнинг энг ажойиб стадионлари - "Тоттенхэм Хотспур" 2 11:43Карикатура: Улардан қай бири ЕЧЛни қўлга киритади? 10 11:34Вадим Абрамов: "Октябрь ва ноябрь ойларида ўртоқлик ўйинлари ўтказишга ҳаракат қиламиз" 10 11:25Olamsport: Кутилмаган хабар: Шаҳрам Ғиёсовнинг рақиби ўзгарди, UFC 253 турнирида яна бир ажойиб жанг томоша қиламиз 0 11:17Румменигге: "Хави Мартинес "Бавария"дан кетишни хоҳламоқда" 4 11:08Breaking news. Ўзбекистон терма жамоасининг ЖЧ-2022 саралаши доирасидаги ўйинлари 2021 йилга қолдирилди 19 11:0514 ўйинда атиги икки бор ютган мураббий ишдан олинди 6 10:48"Челси" "Герта" вингерига қизиқмоқда 0 10:40Бутун ўйин давомида ҳужум қилган "Севилья" ва "автобус" қўйиб олган "Вулверхэмптон" ўйинидан энг сара фотолавҳалар 7 10:39Осиё футболи ҳақида билишимиз керак бўлган маълумотлар 0 10:21"Лацио" "Фенербахче" форварди Мурики учун 18 миллион евро таклиф қилди 1 10:00"Шахтёр"га ярим финал эшикларини очган учрашувдан фотогалерея 2 10:00Бахтиёр Ашурматов: "Катта трансферлар қилмаймиз ва жамоамиздаги йигитларга ишонишда давом этамиз" 9 09:50“Аякс” футболчиси АПЛга кўчиб ўтиши мумкин 3\n04 июл 15:25\nТеглар : СуперлигаДиёр ИмомхўжаевХайрулла ХолиқовПроЛига\nШулардан кўпроқ эътиборимни тортган жиҳат Суперлигани 12та жамоа иштирокидаги мусобақага айлантириш ҳақидаги гап бўлди. Фараз қиламиз, Суперлига 2018 йилдаги каби яна 12та жамоалик мусобақага қайтди. Бу бизга нима беради? Чемпионат нуфузи шу билан ортиб қоладими? Қуйида шу ҳақда баъзи фикр-мулоҳазаларни юритамиз.\nМақсад барибир футбол ривожи бўлиши керак\nАввало ҳар бир мамлакат Профессионал футбол лигаси ўз имконияти ва даражасидан келиб чиқиб ички чемпионат формати билан ўтказиш тартибини ишлаб чиқади. Ва бундан кўзланган бирламчи мақсад футбол нуфузини ошириш бўлиши шарт. Тан олайлик, 2018 йилги 12та жамоалик формат бир қатор қизиқишларга сабаб бўлди. Кўплаб қизиқ ўйинлар кузатилди. Фақат иккита давра ўтиб бўлганидан сўнг клубларнинг олтитадан икки гуруҳга бўлиниши ҳамда "олтин очколар" ҳисобланиши баъзи саволларни келтириб чиқарди.\nАйтайлик, 2022 йилдан бошлаб яна шундай тизимга қайтишимиз мумкинми? Шуниси аниқки, 2021 йилда Суперлигани 12та жамоалик мусобақага айлантириш имкони бўлмайди, чунки 2020 йил учун чиқарилган регламентда чемпионат чкунида 14-ўринни эгаллаган жамоа Пролигага тушиб кетиши ҳамда Суперлиганинг 13-жамоаси Пролиганинг 2-ўриндаги жамоаси майдонида ўтиш ўйинида иштирок этиши ёзиб қўйилган. Демак, бу ўринда регламентга зид равишда иш тутиш мантиқсиз бўлиб қолади.\nТўғри, 2017 йилнинг куз ойларида регламентга мос иш тутилмади. Ҳеч қандай бесабаб 5-ўринни эгаллаган "Машъал" қуйи лигага тушириб юборилганини жуда яхши эслаймиз. Кейин эса бирданига 12та жамоалик форматга ўтилди. Лекин энди қонун ва қоидалар ишлаши лозим бўлган жамиятда яшаяпмиз, шу боис аввало регламентни ҳурмат қилишимиз керак.\nПролига учун 8та жамоа кам\nМана яқинда Пролига баҳсларига старт берилди. Бунда ҳар турда 4тадан ўйин ўтказилади. Бу эса жуда кам. Чунки жамоалар сони кам. Атиги 8та. Жуда кўп мамлакатларда Олий лигага нисбатан биринчи лигада жамоалар сони кўпроқни ташкил этади. Аммо бизда тескариси. Бизда шунингдек, биринчи лига ҳам бор. Бу Пролигадан кейинги мусобақа ҳисобланади.\nБиринчи лигада 14та клуб баҳс олиб боради. Айтайлик, мусобақани учга бўлмасдан Суперлига ва Пролигага ажратса қандай бўлади? Яъни биринчи лигадаги жамоаларни ҳам Пролигада ўйнайдиган қилиб қўйса? Бу ҳам тортишса бўладиган мавзу.\nДиёр Имомхўжаевнинг гапида жон бор. Бизга аввало сифат керак. Сон билан футбол ривожланмаслигини йиллар давомида кўриб келдик. Пролига учун 8та жамоа камлигини айтдик. Буни қандай кўпайтирса бўлади? Иккита йўл билан. Биринчиси, Суперлигани қисқартириш орқали. Иккинчиси эса Биринчи лигадан кўпроқ жамоани юқорига тортиш орқали. Диёр Имомхўжаев кеча Суперлига иштирокчиларини қисқартириш ҳақида сўз юритди. Бу ўринда гап Суперлигани ва Пролигани бир хил 12та жамоалик форматга ўтказиш ҳақида боряпти.\nШунда 8та жамоа қатнашаётган мусобақага Суперлиганинг 2та жамоаси қўшилади ва Биринчи лигадан ҳам 2та жамоа олинади. Натижада ҳар икки мусобақа бир хил сонга эга бўлади. Биринчи лига эса 12талик қолиши ёки бўлмаса қайсидир жамоалар қўшилса 14, ҳатто 16та бўлиши ҳам мумкин.\nМураббийлар нега 16та жамоани хоҳлайди?\nКўпчилик мураббийлар билан гаплашганда олий лигада 16та жамоа қатнашгани маъқул деган гапларни эшитамиз. Албатта, қанча кўп бўлса ҳар турда ўйинлар ҳам кўпроқ бўлади. Лекин бу билан сифат ошиб қоладими? Ҳозирги кунда бунинг иложи йўқ. Чунки Пролигада юқорига астойдил интиладиган жамоанинг ўзи кўринмаяпти. Қолаверса жуда кўп клублар лицензия талабларига жавоб бермайди. Лицензиялаш талабини бажариш эса бирданига бўлиб қолмайди, бунга йиллар давомида босқичма босқич эришиб борилади.\nБаъзи мураббийларнинг олий лигада кўпроқ жамоа бўлишини хоҳлаётгани сабаби уларнинг қайсидир клубга ишга кириб олиши. Шу йўл билан улар ишли бўлиб оладилар. Ҳозирги кунда Про лицензиясига эга 40дан зиёд мураббий ишсиз бўлса керак. Олий лигада жамоалар сони кўпайиши аввало ишсиз юрган мураббийларнинг иш топиб олишига замин яратади. Лекин клублар ўртасидаги рақобат ошишига ҳеч ким кафиллик бермайди.\nСуперлига иштирокчиларини иккитага камайтириш футбол ривожига тўсиқ бўлиб қолиши мумкин. Чунки ҳеч бир ҳомий Пролигада ўз жамоасига Суперлигадаги каби эътибор бермайди. 14та жамоа қатанашаётгани ҳозирги Суперлига учун энг маъқул вариант бўлиб кўриняпти. Бу ўринда ҳеч қанақа учинчи даврага ҳожат йўқ. Иккита даврали мусобақанинг ўзи етади. ПФЛ яхшиси Пролига клублари сонини кўпайтиришни ўйлаши лозим. 16та жамоалик олий лигага ҳам тайёр эмасмиз. Бунга малакали мураббийлар билан кучли футболчилар етмайди.\nПролигани кучайтириш учун айтайлик, жамоалар сонини 12тага етказиб олиш учун Суперлигадан 2та клубни олиб ташлаган билан иш битмаса керак. Яхшиси, биринчи лигадан кўпроқ жамоани юқорига тортишни ўйлаган маъқул.\nМайли, Суперлигадаги 14та жамоадан иккитаси Пролигага тушиб кетсин, керак бўлса 12-ўриндаги жамоа Пролиганинг учинчи жамоаси билан ўтиш ўйинида қатнашсин, аммо Суперлигани 12та жамоалик форматга қайтариш ўзбек футболига фойдали бўлмаса керак тахминдаман.\nУндан кўра, биринчи лигадан тўртта кучли жамоани тортиб Пролигани 12та жамоалик турнирга айлантирган яхшироқ. Чунки 8та жамоа иштирокидаги тўрт даврали мусобақа ҳадеб бир-бири билан ўйнайвериб зерикарли бўлиб қолади.\nМуносабат. Расмий ўйинлар бекор бўлганидан кейин ФИФА кунларини сақлаб қолгандан не фойда 1\nЛуиш Каштру: “Мақсадимиз Европа Лигаси ярим финалига чиқиш эди” 1\nЕвропа Лигаси. "Шахтёр" - "Базель" 4:1 0\nЖуниор Мораэс: “Финалгача чиқишимизга ишоняпмиз” 1\n04 июл 16:41:15\nЯна 12 жамо деб ушлаб олди бу Диёр жонга тегди. Шунча одам ишсиз коладими яна шунча ёшлар кучада коладими. Россияга бори кулдай ишлайдими? Бу журналистлар Диёрди раса подержка килияпти. Мухлислар яна Тошкентнинг 6 командасига мухлислик киладими? Хозир крислага утирганлар уз билганидан колмайди ( Ишсиз халкни уйламайди ), Диёр ва халкни уйламайдиган журналислар сал уйлаб фикр беринглар.\n04 июл 16:37:11\n12 та жамоа колиши бу хкч кандай фойда бермаса керак. 14 та ёки 16 та жамоа супер лигада иштирок этса яна хам яхши! Клублар сонини 2 та га кискартигандан ким манфаатдор, ким нима ютади, ютаказади? 12 та клуб иштирок этса МТЖ жахон чемпионатига чикса экан(!?) Супер лига ни 16 та, про лига да хам 16 жамоа ! Бу яхши вариант!\n04 июл 15:54:19\n16 та жамоа иштирок этгани макул 90- йиллари футбол жуда кизикарли буларди, Гап жамоалар сонида эмас, гап хар йили пфлда рахбарлар узгариб узича янгиликни жамоалар сонини узгартирябти ундан кура легионер футболчиларни сифатлисини олиб келиш шарт килиб куйсин.\n04 июл 16:45:54\n12 та жамоа бўмайди бунда жамоалар бир-бири бн ўйнавериб зерикиб кетади, камида 16 та бўлиш керак ўшанда олий лигада футболчилар сони кўпаяди, ёшларгахам олий лигада ўйнаш имкони кўпаяди, мураббийларгахам иш топилади, нима бўпти мураббийлар ўзини ўйласа хозирги замонда ким ўзини ўйламас экан, бошида сифат бўлмаслиги мумкин аммо йиллар мобайнида сифат киради, кучли жамоалар бн кучсизлари ўйнаб кучсизлари тажрибаси ошади, талабларни бажаришга келсак битта жамоага битта стадион, иккихил форма, битта мураббий, икки учта доктир етади, хадеб кучли талаб қўяверса бунда пахтакорхам пролигага тушиб кетиши мумкин, ўзи шундогам кўп жамоаларни маххалий хокимиятлар томонидан зўрға ушлаб турилибтику.\n04 июл 16:39:54\n16 та жамоа булгани яхши.\n12 та жамоа дегани 6та Тошкент,Тошкент вилояти жамолари,колан 6та вилоят.\nсупер лигада уйнамаётган вилоятларда футбол, болалар футоли улди дегани\n04 июл 15:41:27\nНиме камайтирасила яна командалар сонини. ёки эркатой футболчилар эттими куп уйнаб чарчаб ковомиз деб. Водийда вохада бошка вилоятлада качон футбол ривож топади бунакада?\n04 июл 15:36:28\n12 ta jamoa yaxshi bizga maqsadsiz va pulsiz jamoalar bor hozi 12 ta Superliga 12 ta Pro liga zur variant hadb shuni uzgartrme shu variantda qolish kere ana J Koreya chempionati zur kuryapmiz intrigayam daxwat 3 davrali qip uynaw kere Diyor haq\n04 июл 16:42:16\nБунларни факат футбол ичида юрган футбол мутахасислари тушунади.\n04 июл 16:20:42\nОлий лигада хар бир вилоятдан камида 1та жамоа булиши керак.кайси вилоятдан команда булмаса уша ерда футбол улади .менимча командалар руйхатидда камида20та уша вилоят футболчиси булиши керак деб\n04 июл 16:18:11\nBu masalani klublarni roziligi bilan qilish kerak yani ovozga qoyish kerak klublar qaysi formatni maqul korishsa osha formatni joriy qilish kerak\nmeni taklifim super ligadan 13 va 14 orinni egalagan jamoalar proligaga tushib ketsin Pro ligadan 1 va 2 orin sohiblari togridan togri super ligaga yollanma olsin\nSuper ligadagi 11 va 12 orinni egallagan jamoalar pro ligadagi 3 va 4 orinni egallagan jamoalarni maydonida belashsin shunda hamma jamoalarga yaxshi boladi bu mening shaxsiy fikrim va taklifim Diyor imomxojayev bu taklifni korib chiqsa ajoyib ish bolardi\n04 июл 16:13:31\nХафа булманглару 12 та жамоадан 6 таси пойтахт жамоаси булса 6 таси олинг куда беринг куда деб уйнаса буни нимаси Кизик .\n04 июл 15:34:49\nJinnnimi bular . Luchshi poytaxt kamandalari paxtakor va loko bunyodgor metalurg va ogmka ni adeni qilib ohnatinglar . Ras maqsad vodiyda va vloyatlarda fudbolni rvojlantrsh bolsa xamma viloyatdan kulub bolishi kerak. Va shart\n04 июл 18:27:53\nPaxta Lokosiz 12 ta jamoa zo'rku\n04 июл 16:38:12\n14 та жамоа энг зур вариант. Колгани хаммаси бир тийин.\n04 июл 15:39:32\nEng tòģri yòl hamma klublarni xususiylashtirish. Òshanda xaqiqiy talantlar òynaydi ligamizda . Krisalaram yòqolardi chunki ularga xususiy klublar mablagini kemirtirgani qòyib qòymasdi


Светлана Тихановскаянинг Белорусия банкидаги ҳисоб рақамлари музлатилди - EFFECT.UZ\n. 22:03 | 05.04.2021\nБелорусиядаги давлат банки мухолифат етакчиси, президентликка номзодини илгари сурган Светлана Тихановскаянинг ҳисоб рақамларини блоклади. Банк бу амалиётини республиканинг терроризмга алоқадор шахслар рўйхатига киритилган шахсларнинг ҳисоб рақамларини музлатиб қўйиш чоралари билан изоҳлаган. Бу ҳақда сиёсатчининг ўзи ижтимоий тармоқдаги саҳифасида маълум қилди.\nЎтган ҳафта Белорусия Давлат хавфсизлик хизмати ўз веб-сайтида терроризмга алоқадор шахслар рўйхатини янгилади. Ҳужжатга кўра, терроризм ҳаракатларига уриниш айбловлари асосида янгиланган рўйхатга 18 киши киритилган, шу жумладан президент сайловларидан кейин Литвага жўнаб кетган Тихановская ҳам шулар жумласидандир.\nШунингдек, бу рўйхатга сайловлардан сўнг республикани тарк этган мухолифатчи сиёсатчи Павел Латушко ва таниқли блоггер Антон Мотолко ҳам киритилган. Худди Тихановская каби уларнинг Беларус банкларидаги ҳисоб рақамларига тақиқлар қўйилган.\n“Светлана Тихановскаянинг Белоруссиядаги аккаунтлари блокланган”, дейилади Тихановскаянинг Телеграм-каналидаги хабарда.\nҚайд этилишича, Тихановская нима учун унинг ҳисоб рақамларига блок тушганини билиш учун “Беларусбанк”ка мурожаат қилган. Жавобда эса Тихановскаяга “террористик ҳаракатларга алоқадор бўлганлар рўйхатига киритилган шахсларнинг маблағларини музлатиб қўйиш чоралари доирасида” қарор қабул қилинган деб айтилган.\nҚўшимча қилинишича, ушбу ҳисоб рақамига энг сўнгги келиб тушган ягона даромад бу –18 ёшгача бўлган ногирон бола учун ижтимоий нафақа ойига 223 Беларус рубли (84,5 доллар) бўлган.\nМаълумот учун, 2020 йил 9 августда Белоруссияда бўлиб ўтган сайловларда Александр Лукашенко олтинчи марта ғалаба қозонди ва МСК маълумотларига кўра 80,1% овоз олди. Шундан сўнг мамлакатда оммавий норозилик намойишлари бошланди. 11 февраль куни Белорусия Давлат хавфсизлик қўмитаси мамлакатдаги вазият барқарорлашганини, авжига чиққан норозилик намойишлари тинчиганини эълон қилди.\nБундан ташқари, Белорусияда бир қатор муҳолифат раҳбарларига қарши жиноий ишлар қўзғатилган. Жумладан ҳокимиятни эгаллашга чақириш, экстремистик гуруҳ тузиш ва давлат ҳокимиятини конституцияга зид равишда қўлга киритиш фитнаси.\nTeglar:Белорусия, Светлана Тихановская\nФИФА вакили ва Равшан Эрматов Ўзбекистонда мол боқилаётган майдонларга борди


Бостон ҳужумчиларининг қозоғистонлик дўстлари ҳамон ҳибсда қолмоқда - BBC O'zbek\nImage caption Қозоғистон Ташқи ишлар вазирлиги АҚШда ҳибсда олинган талабаларга ҳар томонлама ёрдам берилаётганини айтади\nБостон портлашларидан сўнг ҳибсга олинган икки нафар қозоғистонлик талаба ҳануз қўйиб юборилгани йўқ.\nБостондаги коллежда таҳсил олган талабаларнинг портлашларни содир этишда гумон қилинаётган ака-ука Царнаевлар билан яқин алоқада бўлгани айтилади.\nБироқ Қозоғистон расмийлари ушбу талабаларнинг портлашларга алоқаси йўқлиги ва улар Америка виза тартибларини бузгани учун ушлаб турилганини билдирган.\nАзамат Тажаяков ва Диас Кадирбеков портлашлардан бир неча кун ўтиб 20 апрел куни ўз квартираларида қўлга олинганлар.\nҚозоғистон Ташқи ишлар вазирлиги келтирган баёнотда талабалардан АҚШ ҳуқуқни муҳофаза қилиш органлари Царнаевлар билан нақадар яқин алоқада бўлганини суриштирган.\nСуриштиришлар давомида қозоқ талабаларнинг мавжуд виза тартибини бузганлиги аниқланган ва ҳодисага ойдинлик киритилгунга қадар уларни ҳибсда сақлаш қарори олинган.\nҚозоғистон Ташқи ишлар вазирлигидаги вакил Жанбўлат Усеновнинг Би-би-сига айтишича, мамлакат консуллиги ушбу талабалар билан яқин алоқани сақлаб турибди.\n"Консулимиз улар билан доимий алоқада. Уларга адвокат ёллашда ёрдам бердик. Консуллик томонидан ҳар қандай ёрдам керак бўладиган бўлсак, барчасини фуқароларимиз олади, бу ҳолатда ҳам шундай бўлаяпти", - дейди Жанбўлат Усенов\nҚозоғистонлик талабаларнинг адвокати Роберт Шатл телефон орқали суҳбатда Associated Press журналистига талабаларнинг Бостондаги портлашларга алоқаси йўқлигини айтган.\nБундан ташқари қозоғистонлик талабалар умумий дўсти бўлмиш Жоҳар Царнаевда зўровонлик ва терроризмга мойилллик кўрмаганини билдирганлар.\nАдвокатнинг сўзларига кўра, унинг ҳимоясидагилар тергов билан яқин ҳамкорлик қилаяпти ва Бостон портлашлари бўйича гумондор эмас.\nБироқ улар талабалик визаси тартибини бузганликда айбланмоқда.\nАҚШ муҳожирлик полицияси эса қозоқ талабаларини ҳибсда ушланиб туриши борасида бирор изоҳ бермаган.\nAssociated Press қозоқ талабалари ўқиган коллеж директорига иқтибосан келтиришича, Диас Қадирбаев талабалар сафида бошқа йўқ, Азамат Таджаяков эса келгуси курсга ўтган.\nИжтимоий тармоқларда бу икки талабанинг Жоҳар Царнаев билан бирга тушган суратларини кўриш мумкин.\nБир расмда БМВ русумли машина олдига "биринчи рақамли террорист" деган ёзув акс эттирилган.\nМаълум бўлишича, машина Қадирбаев номига тиркалган.\nАдвокатга кўра, ушбу ёзув ҳеч қандай сиёсий кайфиятни билдирмайди, балки бемаврид пайдо бўлган шунчаки аҳмақона ҳазилдир.\nБундан ташқари Американинг Эй-би-си телеканали полициядаги манбасига таяниб хабар беришича, ака-ука Царнаевлар портлашлардан сўнг, қозоқ талабаларнинг квартирасига келган ва уларнинг ўртасида телефон орқали алоқа бўлганини таъкидлаган.\nБироқ мустақил манбалардан ушбу тахминларни тасдиқлангани йўқ.\nҚозоғистон ташқи ишлар вазирлиги бу борада ҳеч қандай маълумотга эга эмаслигини билдирди.\nФҚБ Царнаев бевасининг уйини тинтув қилган\nБостон портлашлари: Жоҳар Царнаев қамоқхонага ўтказилди\nАҚШ матбуоти: Царнаев саволларга ёзма жавоб бермоқда


Тошкент шаҳридаги Инҳа университети кириш имтиҳонларига 1432 нафар абитуриент қатнашди\n2016 йилнинг 29 июль куни Тошкент шаҳридаги Инҳа университетига(IUT) 2016-2017-ўқув йили учун кириш имтиҳонлари бўлиб ўтди. Имтиҳонларда 1,4 мингдан ортиқ абитуриентлар иштирок этишди. Бу ҳақда Университет матбуот хизмати хабар бермоқда.\nIUTга ҳужжатларни қабул қилиш 2016 йилнинг 2 майидан 14 июлига қадар давом этди. Абитуриентлар ҳужжатларини онлайн режимида ёки университет биносига келиб топширишлари мумкин эди.\nМазкур вақт оралиғида IUTга 1432 нафар абитуриентлар ўз ҳужжатларини топширди, бу эса ўтган йилга нисбанат 1,8 маротаба кўп. Уларнинг 940 нафари «Компьютер ва дастурий инжиниринг» йўналиши бўйича ўқиш истагини билдиришган бўлса, 492 нафар абитуриентлар эса «Логистика» йўналишини танлашди.\n2016-2017-ўқув йилида IUT 330 нафар талабани қабул қилишни режалаштирган бўлиб, уларнинг 250 нафари «Компьютер ва дастурий инжиниринг» йўналишига ҳамда 80 нафари «Логистика» йўналишига қабул қилинади.\nШуларни инобатга олган ҳолда «Компьютер ва дастурий инжиниринг» йўналишида бир ўринга 3,76 нафар абитуриент ҳамда «Логистика» йўналишида бир ўринга 6,15 нафар абитуриент, умумий эса бир ўринга 4,3 абитуриент тўғри келди.\nЎтган йили ҳужжат топширган абитуриентларнинг умумий сони атиги 800 нафарни ташкил этган бўлиб, талабалар учун ажратилган квота 250 нафардан иборат эди. Бу эса ўртача бир ўринга 3,2 нафар номзод тўғри келганлигини кўрсатади.\nIUTга кириш имтиҳонлари ўтган 2015 йилдаги каби Тошкентдаги «Ўзкўргазмасавдо» АЖ биносида бўлиб ўтди.\nИмтиҳонлар «Компьютер ва дастурий инжиниринг» йўналиши ҳамда «Логистика» йўналиши абитуриентлари учун алоҳида-алоҳида ўтказилди. Абитуриентлар уч гуруҳга ажратилган эди.\nБарча имтиҳон саволлари Корея Республикасидаги Инҳа университети профессорлари томонидан тайёрланган бўлиб, саволномалар Корея Республикасидан ёпиқ конвертларда келтирилди ва улар бевосита имтиҳон олинаётган залда кореялик экспертлар томонидан очилди ҳамда абитуриентларга тарқатилди. Имтиҳонлар якунланиши билан абитуриентларнинг жавоблари ўрин олган барча саволномаларни кореялик мутахассислар йиғиб олишди ва баҳолаш учун ўзлари билан Корея Республикасига олиб кетишди.\nБу йил кириш имтиҳонлари жараёнларини бевосита кузатишлари учун оммавий ахборот воситалари вакиллари таклиф этилди ва улар учун тўлиқ имконият яратилди. Бу эса ўтказилаётган имтиҳонларнинг шаффофлиги ҳамда очиқлигини таъминлашга хизмат қилади.\nШунингдек, исталган одам IUT кириш имтиҳонларини live.inha.uz саҳифаси орқали кузатиш имкониятига эга бўлди. Ўзбекистонда илк бор амалга оширилган мазкур лойиҳа “East Telecom” ва “Real Solutions” компаниялари билан ҳамкорликда ташкил этилди. “East Telecom” компанияси лойиҳани амалга ошириш учун интернет каналини тақдим этган бўлса, “Real Solutions” компанияси видео стримингни ташкил этишда кўмак берди.\nIUTнинг Тайёрлов курси имтиҳонлари натижаларига кўра 45 нафар битирувчилар Тошкент шаҳридаги Инҳа университетининг талабалари сафидан ўрин олишди. Уларнинг 32 нафари «Компьютер ва дастурий инжиниринг» йўналишига ҳамда 13 нафари «Логистика» йўналишига ўқишга қабул қилиндилар. Шунингдек, улар грант ўринларини эгаллаш учун кириш имтиҳонларида иштирок этиш ҳуқуқига ҳам эга эдилар.\n«Компьютер ва дастурий инжиниринг» йўналиши бўйича таълим олишни истаган абитуриентлар математика ва физика фанларидан, «Логистика» йўналишида ўқимоқчи бўлган абитуриентлар эса математика фанидан имтиҳон топширишди.\nИмтиҳон натижалари 2016 йилнинг 12 август куни эълон қилинади.


БИЗ УЧУН ТИНЧ ВА ОСОЙИШТА ҲАЁТ ЯРАТГАН ФИДОЙИ БОБОЛАРИМИЗ ХОТИРАСИ МАНГУДИР — Ishonch Gazetasi\nМамлакатимизда кенг нишонланаётган Хотира ва қадрлаш куни мазмун-моҳиятида ана шундай эзгу тамойиллар мужассам.\nУшбу айём кунлари бугунги тинч-осойишта ҳаётга қандай оғир синов ва машаққатлар эвазига эришилганини яна бир бор чуқур ҳис этамиз. Бу йўлда қурбон бўлган юртдошларимиз хотирасига таъзим қиламиз.\nПрезидент Шавкат Мирзиёевнинг жорий йил 23 апрелдаги «Иккинчи жаҳон уруши қатнашчиларини рағбатлантириш тўғрисида»ги фармони ҳамда «Хотира ва қадрлаш кунига тайёргарлик кўриш ва уни ўтказиш чора-тадбирлари тўғрисида»ги қарорида уруш қатнашчилари ҳолидан хабар олиш, юрт тинчлиги ва озодлиги йўлида жон фидо қилган юртдошларимиз хотирасини ёд этишдек эзгу мақсадлар ифодасини топган.\nУшбу ҳужжатларга мувофиқ, Иккинчи жаҳон уруши қатнашчиларининг ҳар бирига Президентимиз табрикномаси, 7 миллион 500 минг сўм миқдорида бирйўла тўланадиган пул мукофоти ва байрам совғалари тантанали равишда топширилди. Уларнинг ҳар бирини тиббий ва ижтимоий ҳимоя қилиш мақсадида тегишли ходимлар бириктирилиб, доимий патронаж хизмати кўрсатилмоқда. Санаторийларга бепул йўлланмалар ажратилмоқда.\nҚорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари Ўзбекистон Республикаси Маданият, Мудофаа, Ички ишлар вазирликлари, Хотин-қизлар қўмитаси, Ёшлар иттифоқи, Бадиий академия, Маънавият ва маърифат маркази, «Нуроний» жамғармаси ва «Маҳалла» хайрия жамоат фонди бошқа ташкилотлар билан биргаликда Ватанимиз озодлиги ҳимоячиларига бағишланган махсус учрашувлар ва маърифий-бадиий кечалар ўтказмоқда.\nСоат 8.30. Майдонга Ўзбекистон Республикаси Президенти Шавкат Мирзиёев кириб келди.\nШу куни Тошкент шаҳридаги Ботаника боғида Хотира ва қадрлаш куни ҳамда Иккинчи жаҳон урушида қозонилган ғалабанинг 74 йиллигига бағишланган байрам тадбири бўлиб ўтди.\nТадбирга Қорақалпоғистон Республикаси ва вилоятлардан уруш ва меҳнат фахрийлари таклиф этилди.\nДавлатимиз раҳбари байрам тадбирига келган уруш ва меҳнат фахрийларининг ҳар бири билан алоҳида саломлашиб, ҳол-аҳвол сўради. Уларга сиҳат-саломатлик, узоқ умр тилади. Нуронийлар юртимизга тинчлик-осойишталик, халқимизга фаровонлик тилаб дуолар қилди.\nПрезидент Шавкат Мирзиёев Хотира ва қадрлаш куни ҳамда Иккинчи жаҳон урушида қозонилган ғалабанинг 74 йиллиги билан барча фахрийларни, бутун халқимизни табриклади.\nДавлатимиз раҳбари ғалабага катта ҳисса қўшган барча ватандошларимизнинг жасорат ва матонатини янада чуқур ўрганиш, уларнинг ҳаёти ва фаолияти ҳақида янги илмий тадқиқотлар, бадиий асарлар, кинофильмлар ва спектакллар яратиш, ёшларимиз қандай фидойи инсонларнинг жасорати эвазига бугунги тинч ва бахтли замонда яшаётганини билиши ва бунинг қадрига етиши зарурлигини таъкидлади.\nХалқимизнинг уруш йилларидаги чинакам матонат ва жасорати бутун инсоният учун ибратдир. Ўзбек халқи жанг майдонларидан юртимизга эвакуация қилинган бир миллионга яқин кишига ўз уйидан жой берди. Улар орасидаги 200 минг болани юзлаб ўзбек оилалари «Сен етим эмассан», деб ўз паноҳига олган, охирги бир бурда нонини улар билан баҳам кўрган. Тошкентлик Шомаҳмудовлар оиласи 14 нафар, каттақўрғонлик Самадовлар оиласи 12, бухоролик Жўраев ва Ашурхўжаевлар оиласи 8 нафардан болани ўз бағрига олган. Бундай мисолларни яна кўплаб келтириш мумкин.\nАлбатта, бу боғ ва унинг таркибида бунёд этиладиган Шон-шуҳрат музейини меъморий жиҳатдан энг гўзал ва мукаммал лойиҳалар асосида яратамиз. Бу муҳташам ёдгорлик мажмуасининг ички маъно-мазмунини, музей экспозициясини шакллантиришда биз муҳтарам фахрийларимиз, тарихчи олимларимиз, ижодкор зиёлиларимиз, кенг жамоатчиликнинг фикр-мулоҳазалари, таклиф ва тавсияларига таянамиз, деди Президент.\n… «Хотира мангу» композицияси намойиш этилади.\n– Ўзбекистонда Хотира ва қадрлаш куни нишонланаётгани замирида жуда катта маъно-мазмун бор, – дейди Хитой Халқ Республикасининг мамлакатимиздаги Фавқулодда ва мухтор элчиси Цзян Янь хоним. – Иккинчи жаҳон уруши тугаганига анча бўлди, лекин ундан чиқариладиган сабоқ, хулосалар ҳали ўз долзарблигини йўқотгани йўқ. Бу эса ғалабанинг қадр-қимматини янада оширади. Ўзбек халқи ана шу улкан ғалабага муносиб ҳисса қўшгани билан фахрланади. Президент Шавкат Мирзиёев ўз нутқида фашизмга қарши курашда ҳалок бўлган ўзбекистонликларнинг хотирасини ёд этиш, уларнинг руҳи покларига ҳурмат бажо келтириш зарурлигини таъкидлади. Дарҳақиқат, хотира бугунги авлодни тинчликни қадрлашга ўргатади. Президентингиз, шунингдек, Ўзбекистоннинг Марказий Осиё давлатлари ва бошқа мамлакатлар билан ҳамкорлиги бундан буён ҳам мустаҳкамланиб боришини қайд этди. Биз бу муносабатларни ғоят қадрлаймиз. Ўзаро ҳамкорлигимиз бундан кейин ҳам изчил тараққий этаверишига ишонамиз.\nАлишер Навоийнинг «Мубтало бўлдим санга», Муқимийнинг «Айрилмасин» ғазаллари, Камтарнинг «Аскар мактуби», Хайриддин Салоҳнинг «Мени эслагил», Исроил Ваҳобовнинг «Ўзбекистоним», Булат Акуджаванинг «Нам нужна одна победа», Яков Галицкийнинг «Синий платочек» каби шеърларига басталанган қўшиқлар янгради.\n…Уруш тугаб, ғалабага эришилгани ҳақида Юрий Левитан эълон қилади.\n– Биз бахтли авлодмиз – шундай тинч-осойишта мамлакатда яшаяпмиз, – дейди Ислом Каримов номидаги Тошкент давлат техника университети талабаси Гулруҳ Пардаева. – Бунда бобо-бувиларимизнинг, барча нуронийларимизнинг ҳиссаси беқиёс. Президентимиз таъкидлаганидек, уларга ғамхўрлик қилиш, умрларини узайтириш учун барча шароитларни яратиш ҳаммамизнинг фарзандлик бурчимиздир.\nКасабақўмдан раҳбар чиқса…\nИшонч бўлсин дилда фақат…